cyanic-selkie/wikianc huggingface dataset:
ലേൿവുഡ്
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ഏഞ്ചലസ് കൌണ്ടി യിലുള്ള ഒരു നഗരമാണ് ലേൿവുഡ്. 2010 ലെ യു.എസ്. സെൻസസിൽ ഈ നഗരത്തിലെ ജനസംഖ്യ 80,048 ആയിരുന്നു. നഗരത്തിന്റെ തെക്കും പടിഞ്ഞാറും ഭാഗങ്ങളിൽ ലോംഗ് ബീച്ച്, വടക്കു ഭാഗത്ത് ബെൽഫ്ലവർ, വടക്കുകിഴക്ക് സെറിറ്റോസ്, കിഴക്ക് സൈപ്രസ്, തെക്കുകിഴക്ക് ഹവായി ഗാർഡൻസ്, എന്നിവയാണ് അതിർത്തികൾ. പട്ടണത്തിലെ പ്രധാന തെരുവീധികളിൽ ലേക്ൿവുഡ് (SR 19), ബെൽഫ്ലവർ, ഡെൽ ആമൊ നടപ്പാതകൾ, കർസൺ, സൌത്ത് സ്ട്രീറ്റുകൾ എന്നിവ ഉൾപ്പെടുന്നു. സാൻ ഗബ്രിയേൽ റിവർ ഫ്രീവേ (I-605) പാത നഗരത്തിന്റെ കിഴക്കൻ മേഖലകളിലൂടെ കടന്നുപോകുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കെ.കെ. രാമചന്ദ്രൻ
അധ്യാപകനും സംസ്ഥാന ആരോഗ്യ, ഭക്ഷ്യവകുപ്പ് മുൻ മന്ത്രിയും കോഴിക്കോട് ജില്ലയിൽ നിന്നുള്ള മുതിർന്ന കോൺഗ്രസ് നേതാവുമായിരുന്നു '''കെ.കെ. രാമചന്ദ്രൻ മാസ്റ്റർ''' (1936- 2021)
ജീവിതരേഖ
കണ്ണൂർ ജില്ലയിലെ കൂത്തുപറമ്പ് താലൂക്കിലെ ചൊക്ലി ഗ്രാമത്തിൽ നാരായണൻ നമ്പ്യാരുടെയും രുഗ്മിണിയമ്മയുടെയും മകനായി 1936 ഡിസംബർ പതിനൊന്നിന് ജനിച്ചു. എസ്.എസ്.എൽ.സിക്ക് ശേഷം ടി.ടി.സി പൂർത്തിയാക്കി. അധ്യാപകനായി ജീവിതമാരംഭിച്ചെങ്കിലും പിന്നീട് മുഴുവൻ സമയ രാഷ്ട്രീയ പ്രവർത്തകനായി. 2021 ജനുവരി 7ന് ഹൃദയാഘാതത്തെത്തുടർന്ന് കോഴിക്കോട്ട് വച്ച് അന്തരിച്ചു.
രാഷ്ട്രീയ ജീവിതം
മലബാറിലെ കോൺഗ്രസിൻ്റെ കരുത്തനായ നേതാവായിരുന്നു രാമചന്ദ്രൻ മാസ്റ്റർ. 1954-ൽ യൂത്ത് കോൺഗ്രസിൻ്റെ നെടുമ്പ്രം വില്ലേജ് കമ്മറ്റി സെക്രട്ടറിയായിട്ടായിരുന്നു രാഷ്ട്രീയ പ്രവേശനം.
1957-ൽ ബത്തേരി ബ്ലോക്ക് കോൺഗ്രസ് കമ്മിറ്റി സെക്രട്ടറിയായി. അധ്യാപക ജീവിതം തുടർന്നു എങ്കിലും 1979-ൽ മുഴുവൻ സമയ രാഷ്ട്രീയ പ്രവർത്തനത്തിനു വേണ്ടി അധ്യാപക ജോലി രാജിവച്ചു.
1969 മുതൽ 1974 വരെ വയനാട് ഉൾക്കൊള്ളുന്ന അവിഭക്ത ജില്ലയായിരുന്ന കോഴിക്കോട് ഡിസിസിയുടെ സെക്രട്ടറിയായ രാമചന്ദ്രൻ മാസ്റ്റർ പിന്നീട് 1978-ൽ കോൺഗ്രസ് പിളർന്നപ്പോൾ ലീഡർ കെ. കരുണാകരനൊപ്പം (ഐ) ഗ്രൂപ്പിൽ ഉറച്ചുനിന്നു.
1988-ൽ കെ. മുരളീധരൻ്റെ രാഷ്ട്രീയ പ്രവേശനത്തോടെ ലീഡർ കെ.കരുണാകരനുമായി അഭിപ്രായ ഭിന്നത ഉണ്ടായതിനെ തുടർന്ന് രാമചന്ദ്രൻ മാസ്റ്റർ (ഐ) ഗ്രൂപ്പ് ഉപേക്ഷിച്ച് (എ) ഗ്രൂപ്പിൻ്റെ നേതാവായി.
1970-1971 കാലത്ത് കെപിസിസി അംഗമായും കെപിസിസിയുടെ എക്സിക്യൂട്ടീവ് കമ്മറ്റിയിലേക്കും തിരഞ്ഞെടുക്കപ്പെട്ടു.
1980-ൽ സുൽത്താൻ ബത്തേരിയിൽ നിന്ന് ആദ്യമായി നിയമസഭ അംഗമായി തിരഞ്ഞെടുക്കപ്പെട്ടു. 1980-ൽ കോഴിക്കോട് ഡിസിസി പ്രസിഡൻറായ രാമചന്ദ്രൻ മാസ്റ്റർ 1984-ൽ കെപിസിസി ജനറൽ സെക്രട്ടറിയായി. പിന്നീട് 1982-ലും 1987-ലും സുൽത്താൻ ബത്തേരിയിൽ നിന്ന് തന്നെ വീണ്ടും എം.എൽ.എ ആയി.
1991-ലെ നിയമസഭ തിരഞ്ഞെടുപ്പിൽ കൽപ്പറ്റയിൽ നിന്നു നിയമസഭ അംഗമായ മാസ്റ്റർ 1996-ലും 2001-ലും വീണ്ടും കൽപ്പറ്റയിൽ നിന്ന് നിയമസഭയിലേയ്ക്ക് തിരഞ്ഞെടുക്കപ്പെട്ടു.
1995-1996-ലെ എ.കെ. ആൻറണി മന്ത്രിസഭയിലെ ഭക്ഷ്യം, പൊതുവിതരണ വകുപ്പ് മന്ത്രിയായും 2004-2006-ലെ ഉമ്മൻചാണ്ടി മന്ത്രിസഭയിലെ ആരോഗ്യ, കുടുംബക്ഷേമ വകുപ്പ് മന്ത്രിയായും പ്രവർത്തിച്ചു.
2006-ൽ കൽപ്പറ്റയിൽ നിന്ന് നിയമസഭയിലേയ്ക്ക് മത്സരിച്ചു എങ്കിലും ജനതാദളിലെ എം.വി. ശ്രേയാംസ് കുമാറിനോട് പരാജയപ്പെട്ടു.
2011-ലെ നിയമസഭ തിരഞ്ഞെടുപ്പിൽ സീറ്റ് നിഷേധിച്ചതിൽ പ്രതിഷേധിച്ച് ഉമ്മൻചാണ്ടി, രമേശ് ചെന്നിത്തല എന്നിവർക്കെതിരെ പരസ്യമായി അഴിമതി ആരോപണം ഉന്നയിച്ചതിനെ തുടർന്ന് കോൺഗ്രസിൽ നിന്ന് പുറത്താക്കി. പിന്നീട് കോൺഗ്രസിൽ തിരിച്ചെത്തിയെങ്കിലും സജീവ രാഷ്ട്രീയത്തിൽ നിന്ന് വിരമിച്ചു.
കുളത്തൂർ മൂഴി
കേരളത്തിലെ കോട്ടയം ജില്ലയിലെ ഒരു ഗ്രാമമാണ് കുളത്തൂർ മൂഴി.
അവലംബങ്ങൾ
വർഗ്ഗം:കോട്ടയം ജില്ലയിലെ ഗ്രാമങ്ങൾ
മുള്ളൻ സ്രാവ്
ആഴ കടൽ വാസിയായ ഒരു മൽസ്യമാണ് മുള്ളൻ സ്രാവ്  അഥവാ '''Bramble Shark. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
ആവാസ വ്യവസ്ഥ
ആഴ കടലിൽ 1,300–3,000 അടി താഴ്ചയിൽ ആണ് ഇവയെ കാണുന്നത്.
പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. ഒരു പ്രസവത്തിൽ 11 മുതൽ 52 കുട്ടികൾ വരെ ഉണ്ടാകുന്നു.
കുടുംബം
Echinorhinidae കുടുംബത്തിൽ പെട്ട സ്രാവാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
പി.കെ. സൈനബ
കമ്മ്യൂണിസ്റ്റ് പാർട്ടി ഓഫ് ഇന്ത്യാ (മാർക്സിസ്റ്റ്)ന്റെ സംസ്ഥാന സമിതിയംഗം, അഖിലേന്ത്യാ ജനാധിപത്യ മഹിളാ അസോസിയേഷന്റെ അഖിലേന്ത്യാ വൈസ് പ്രസിഡന്റ് എന്നീ നിലകളിൽ പ്രസിദ്ധയാണ് ചുങ്കത്തറ "ഗ്രാൻമ"യിൽ '''പി.കെ. സൈനബ'''.
ജീവിതരേഖ
1962 ജൂൺ 6 ന് മലപ്പുറം ജില്ലയിലെ എടവണ്ണയിൽ എടവണ്ണയിലെ ഹസ്സ-ഉണ്ണിക്കാവ് ദമ്പതികളുടെ മകളായി ജനനം. 1985 മുതൽ കമ്മ്യൂണിസ്റ്റ് പാർട്ടി ഓഫ് ഇന്ത്യാ (മാർക്സിസ്റ്റ്) അംഗമാണ്. സംസ്ഥാന വനിതാകമ്മിഷനിൽ അംഗവും നിലമ്പൂർ ബ്ലോക്ക് പഞ്ചായത്ത് അംഗവുമായി പ്രവർത്തിച്ചിട്ടുണ്ട്, റെയ്ഡ്കോയിലെ മുൻ ജീവനക്കാരിയാണ്. മലപ്പുറം ലോകസഭാ മണ്ഡലത്തിൽ എൽ.ഡി.എഫ് സ്ഥാനാർത്ഥിയായി 2014 ഏപ്രിൽ 10 ന് നടക്കുന്ന പതിനാറാം ലോകസഭയിലേക്കുള്ള  തെരെഞ്ഞെടുപ്പിൽ ജനവിധി തേടുന്നു.
കുടുംബം
കെ.എസ്.ഇ.ബി ഓഫീസേഴ്സ് അസോസിയേഷൻ സംസ്ഥാന കമ്മിറ്റിയംഗവും പുരോഗമന കലാ സാഹിത്യ സംഘം ജില്ലാ സെക്രട്ടറിയുമായ ബഷീർ ചുങ്കത്തറയാണ് ഭർത്താവ്, ചെന്നൈ ഐ.ഐ.ടി. വിദ്യാർത്ഥി അസീം ഹാഷ്മി, തമിഴ്നാട് കേന്ദ്രസർവ്വകലാശാലയിലെ എം.എ. വിദ്യാർത്ഥിനി പാഷിയ എന്നിവർ മക്കളാണ്.
അവലംബം
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1962-ൽ ജനിച്ചവർ വർഗ്ഗം:സി.പി.ഐ.എം. വനിതാ നേതാക്കൾ
ഒപ്റ്റിമേറ്റ്
പ്രാചീന റോമൻ റിപ്പബ്ലിക്കിലെ ഒരു യഥാസ്ഥിതിക (conservative) രാഷ്ട്രീയ കക്ഷിയാണ് ഒപ്റ്റിമേറ്റുകൾ. ഇവരുടെ രാഷ്ട്രീയ ലക്ഷ്യം പ്ലീബിയൻ ട്രൈബൂണൽ, പ്ലീബിയൻ കൗൺസിൽ എന്നിവയുടെ ശക്തി ക്ഷയിപ്പിച്ച്, സെനറ്റിന്റെ അധികാരം വർദ്ധിപ്പിക്കുക എന്നതായിരുന്നു. കൂടുതൽ അംഗങ്ങളും പാട്രീഷ്യന്മാരായിരുന്നാലും എന്നാലും ഇതൊരു പരിപൂർണ്ണ പാട്രീഷ്യൻ കക്ഷി അല്ലായിരുന്നു പല പ്രമുഖ പ്ലീബിയൻ രാഷ്ട്രീയ നേതാക്കളും ഈ കക്ഷിയിലുണ്ടായിരുന്നു. ഇതൊരു സ്വതാല്പര്യ വർഗീയ കക്ഷി അല്ലായിരുന്നു. പ്ലീബിയൻ കൗൻസിലിന്റെ പിന്തുണയോടെ ശക്തി ആർജ്ജിച്ചു വരുന്ന സേനാനായകന്മാരുടെ രാഷ്ട്രീയ സ്വാധീനം പരിമിതപ്പെടുത്തുകയും ഏകാധിപത്യം തടഞ്ഞ് സെനറ്റിന്റെ മേൽക്കോയ്മ നിലനിർത്തി ജനാധിപത്യത്തെ പരിരക്ഷിക്കുകയായിരുന്നു ഈ കക്ഷിയുടെ പ്രഖ്യാപിത ഉദ്ദേശം.
അവലംബം
വർഗ്ഗം:റോമിന്റെ ചരിത്രം വർഗ്ഗം:രാഷ്ട്രീയകക്ഷികൾ
രവീന്ദ്ര കേലേക്കർ
രവീന്ദ്ര കേലേക്കർ (ജീവിതകാലം: 1925 മാർച്ച് 7 - 2010 ആഗസ്റ്റ് 27) പ്രശസ്തനായ ഇന്ത്യൻ സാഹിത്യകാരനായിരുന്ന. മുഖ്യമായും കൊങ്കണി ഭാഷയിലാണ് അദ്ദേഹം എഴുതിയിരുന്നത്. മറാത്തി, ഹിന്ദി ഭാഷകളിലും എഴുതിയിട്ടുണ്ട്. ഗാന്ധിയനും സ്വാതന്ത്രസമര സേനാനിയുമായിരുന്നു. കൊങ്കണി ഭാഷയിലെ ആധുനിക പ്രസ്ഥാനത്തിന് തുടക്കം കുറിച്ച രവിന്ദ്ര കേലേക്കറിന് 2006 ലെ ജ്ഞാനപീഠ പുരസ്കാരം ലഭിച്ചു.
അവലംബം
വർഗ്ഗം:1925-ൽ ജനിച്ചവർ വർഗ്ഗം:2010-ൽ മരിച്ചവർ വർഗ്ഗം:ഗോവയിൽ നിന്നുള്ളവർ വർഗ്ഗം:കൊങ്കണി-ഭാഷാ എഴുത്തുകാർ വർഗ്ഗം:ഗാന്ധിയർ വർഗ്ഗം:ഇന്ത്യൻ ഭാഷാശാസ്ത്രജ്ഞർ വർഗ്ഗം:കൊങ്കണി സാഹിത്യകാരന്മാർ വർഗ്ഗം:ഇന്ത്യൻ വിവർത്തകർ വർഗ്ഗം:ഇന്ത്യയിലെ സാമൂഹിക പ്രവർത്തകർ വർഗ്ഗം:ജ്ഞാനപീഠം നേടിയ സാഹിത്യകാരന്മാർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ആറാം വാർഡിൽ ആഭ്യന്തര കലഹം
അഗസ്റ്റിൻ പ്രകാശ് നിർമ്മിച്ച് മുരളി സംവിധാനം ചെയ്ത് 1990ൽ പുറത്തിറങ്ങിയ ചലച്ചിത്രമാണ്ആറാം വാർഡിൽ ആഭ്യന്തരകലഹം വിനീത്, സിദ്ദീഖ് തുടങ്ങിയവർ പ്രധാനവേഷം കൈകാര്യം ചെയ്യുന്നു. എം.ഡി. രാജേന്ദ്രൻ രചനയും എ.ടി. ഉമ്മർ സംഗീതവും നൽകിയിരിക്കുന്നു.
ഏകദിന ക്രിക്കറ്റ് റെക്കോഡുകളുടെ പട്ടിക
ഏകദിന ക്രിക്കറ്റിലെ റെക്കോഡുകളാണ് ഈ ലേഖനത്തിൽ ഉൾപ്പെടുത്തിയിരിക്കുന്നത്. ടീം റെക്കോഡുകളും, വ്യക്തിഗത റെക്കോഡുകളും ഏകദിന ക്രിക്കറ്റിൽ വളരെയധികമുണ്ട്. അവയിൽ ചിലത് മാത്രമാണ് ഈ ലേഖനത്തിൽ ഉൾക്കൊള്ളിച്ചിരിക്കുന്നത്.
അധിക വിവരങ്ങൾ
വ്യക്തിഗത, ടീം വിഭാഗങ്ങളിൽ ഓരോ വിഭാഗത്തിലും മികച്ച 5 പ്രകടനങ്ങളാണ് ഉൾക്കൊള്ളിച്ചിരിക്കുന്നത്.
പട്ടിക സൂചകങ്ങൾ
ബാറ്റിങ് സൂചകങ്ങൾ
ബൗളിങ് സൂചകങ്ങൾ
പുറത്തേക്കുള്ള കണ്ണികൾ
വർഗ്ഗം:ക്രിക്കറ്റിലെ പട്ടികകൾ
പുഷ്കർ തടാകം
വർഗ്ഗം:രാജസ്ഥാനിലെ തടാകങ്ങൾ
സിദ്ധാർഥ് മൽഹോത്ര
ഒരു ബോളിവുഡ് ചലച്ചിത്ര നടനാണ് സിദ്ധാർഥ് മൽഹോത്ര. വരുൺ ധവാനൊപ്പം അഭിനയിച്ച 2012-ൽ പുറത്തിറങ്ങിയ സ്ടുടെന്റ്റ് ഓഫ് ദി ഇയർ ആണ് അരങ്ങേറ്റ ചിത്രം.
പുറം കണ്ണികൾ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:1985-ൽ ജനിച്ചവർ
വർഗ്ഗം:ജനുവരി 16-ന് ജനിച്ചവർ
ജോയ്‌സിലിൻ എൽഡേഴ്‌സ്
മിന്നീ ജോയ്‌സിലിൻ എൽഡേഴ്‌സ് (ജനനം, മിനി ലീ ജോൺസ്; ഓഗസ്റ്റ് 13, 1933) ഒരു അമേരിക്കൻ പീഡിയാട്രീഷ്യനും പബ്ലിക് ഹെൽത്ത് അഡ്മിനിസ്‌ട്രേറ്ററുമാണ്. 1993 മുതൽ 1994 വരെ അമേരിക്കൻ ഐക്യനാടുകളഇലെ സർജൻ ജനറലായി അവർ സേവനമനുഷ്ഠിച്ചു. പബ്ലിക് ഹെൽത്ത് സർവീസ് കമ്മീഷൻഡ് കോർപ്‌സിൽ വൈസ് അഡ്മിറൽ ആയിരുന്ന അവർ രണ്ടാമത്തെ സ്ത്രീയും, നിറത്തിൻറെ അടിസ്ഥാനത്തിലുള്ള രണ്ടാമത്തെ വ്യക്തിയും, സർജനായി സേവനമനുഷ്ഠിക്കുന്ന ആദ്യത്തെ ആഫ്രിക്കൻ അമേരിക്കൻ വംശജയുമാണ്.
ആദ്യകാല ജീവിതം
മിന്നി ലീ ജോൺസ് എന്ന പേരിൽ അർക്കൻസാസിലെ ഷാലിൽ ഒരു പാവപ്പെട്ട, കൃഷീവലന്മാരുടെ കുടുംബത്തിൽ എട്ട് കുട്ടികളിൽ മൂത്തവളായി ജനിച്ച എൽഡേർസ് അവളുടെ സ്കൂൾ ക്ലാസിലെ സമർത്ഥയായ വിദ്യാർത്ഥിനിയായിരുന്നു. ഷാലിലേക്ക് മടങ്ങുന്നതിന് മുമ്പ് കുടുംബം കാലിഫോർണിയയിലെ റിച്ച്മണ്ടിലെ ഒരു യുദ്ധകാല കപ്പൽശാലയ്ക്ക് സമീപത്തായി രണ്ട് വർഷം ചെലവഴിച്ചിരുന്നു.
അവലംബം
വർഗ്ഗം:അമേരിക്കൻ ഭിഷഗ്വരർ വർഗ്ഗം:ഓഗസ്റ്റ് 13-ന് ജനിച്ചവർ വർഗ്ഗം:1933-ൽ ജനിച്ചവർ
ലോപ് ദേശീയോദ്യാനം
ലോപ് ദേശീയോദ്യാനം, മദ്ധ്യ ഗാബണിലെ ഒരു ദേശീയോദ്യാനമാണ്. ഭൂപ്രകൃതിയിൽ കൂടുതലും മഴക്കാടുകളാണെങ്കിലും, ദേശീയോദ്യാനത്തൻറെ വടക്കൻ മേഖലയിൽ, 15,000 വർഷങ്ങൾക്ക് മുൻപുള്ള ഹിമയുഗ കാലഘട്ടത്തിൽ മധ്യ ആഫ്രിക്കയിൽ സൃഷ്ടിക്കപ്പെട്ട പുൽമേടുകൾ ഉൾപ്പെട്ട സാവന്നകളുടെ അവശിഷ്ട ഭാഗങ്ങൾ അവശേഷിക്കുന്നു. 1946 ൽ ലോപെ ഒക്കാൻഡ വന്യമൃഗസംരക്ഷണകേന്ദ്രം രൂപീകരിച്ചപ്പോൾ അത് ഗാബോണിലെ ആദ്യ സംരക്ഷിത മേഖലയായി മാറി. 2007 ൽ യുനെസ്കോയുടെ ലോക പൈതൃക പട്ടികയിലേക്ക് ലോപ്പെ-ഒക്കാൻഡ ഭൂപ്രദേശം ചേർക്കപ്പെട്ടു.
അവലംബം
വർഗ്ഗം:ഗാബണിലെ ദേശീയോദ്യാനങ്ങൾ
സാന്ത്വനം ദുബായി
യു എ യിലെ സാമൂഹിക സാംസ്കാരിക സംഘടനയായ സാന്ത്വനം ദുബായി കമ്മ്യൂണിറ്റി ഡെവലപ്‌മെന്റ് അതോറിറ്റി (CDA ) യുടെ അംഗീകാരത്തോടെ പ്രവർത്തിച്ചുവരുന്നു.
യു എ യിലെ നിയമങ്ങൾക്കനുസൃതമായി സാമൂഹിക സാംസ്കാരിക മേഖലകളിൽ പ്രവർത്തിച്ചു വരുന്ന സാന്ത്വനം നിരവധി കർമ്മപരിപാടികൾ ആവിഷ്ക്കരിച്ചു നടപ്പിലാക്കി വരുന്നു
* ലേബർ ക്യാമ്പുകളിൽ ആരോഗ്യ പരിപാലനത്തെ കുറിച്ചുള്ള അവബോധം സൃക്ഷ്ടിക്കുവാൻ വിവിധ ആശുപത്രികളുടെ സഹായത്തോടെ മെഡിക്കൽ ക്ളാസുകൾ, മെഡിക്കൽ ക്യാമ്പുകൾ.
* ലേബർ ക്യാമ്പുകളിൽ വായനയിലൂടെ വ്യക്തി ജീവിതത്തിലെ നന്മയെ പ്രകാശിപ്പിക്കുക എന്ന ലക്ഷ്യത്തോടെ പുസ്തക വിതരണം .
സിൻസിനാറ്റി സൂ & ബൊട്ടാണിക്കൽ ഗാർഡൻ
സിൻസിനാറ്റി സൂ & ബൊട്ടാണിക്കൽ ഗാർഡൻ, 1875 ൽ പ്രവർത്തനമാരംഭിച്ചതും ഫിലാഡൽഫിയ മൃഗശാല കഴിഞ്ഞാൽ (1874 ൽ സ്ഥാപിതം) അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന രണ്ടാമത്തെ മൃഗശാലയുമാണ്. ഒഹായോയിലെ സിൻസിനാറ്റിയിൽ അവോണ്ടേൽ പരിസരത്താണ് ഇത് സ്ഥിതിചെയ്യുന്നത്. നഗരമധ്യത്തിൽ 64.5 ഏക്കറിൽ (26.5 ഹെക്ടർ) ആരംഭിച്ച ഇത് പിന്നീട് സിൻസിനാറ്റി പ്രാന്തപ്രദേശങ്ങളിലെ അയൽ ബ്ലോക്കുകളിലേക്കും നിരവധി സംരക്ഷിത വനമേഖലകളിലേക്കും വ്യാപിച്ചു. 1987 ൽ ഇത് നാഷണൽ ഹിസ്റ്റോറിക് ലാൻഡ്‌മാർക്കായി ഉയർത്തപ്പെട്ടു.
സാന്ത്വനം ദുബായി
* ലേബർ ക്യാമ്പുകളിൽ ഇഫ്താർ കിറ്റ് വിതരണം.
സിൻസിനാറ്റി സൂ & ബൊട്ടാണിക്കൽ ഗാർഡൻ
500 ലധികം മൃഗങ്ങളുള്ള ഈ മൃഗശാലയിൽ 3,000 ലധികം സസ്യയിനങ്ങളുമുണ്ട്. മൃഗശാലയുടെ ചരിത്രത്തിൽ നിരവധി ബ്രീഡിംഗ് പ്രോഗ്രാമുകളും നടത്തിയിട്ടുണ്ട്. കാലിഫോർണിയ കടൽ സിംഹങ്ങളെ വളർത്തിയെടുക്കുകയെന്ന സംരംഭത്തിൽ വിജയംവരിച്ച ആദ്യത്തെ മൃഗശാലയാണിത്.
സാന്ത്വനം ദുബായി
* ലത്തീഫ ഹോസ്പിറ്റലിന്റെ ബ്ലഡ് ബാങ്ക് മുഖേന എല്ലാ വർഷവും രക്ത ദാന ക്യാമ്പ്.
* മാധ്യമ സെമിനാർ
* സാഹിത്യത്തെ പ്രോത്സാഹിപ്പിക്കുക എന്ന ലക്ഷ്യത്തോടെ സാഹിത്യ ശില്പശാലകൾ
* പുസ്തക പ്രദർശനം തുടങ്ങിയവ നടത്തി വരുന്നു
മേരി മഗ്ദലീൻ (സ്റ്റീവൻസ്)
ബെൽജിയൻ ചിത്രകാരനായിരുന്ന ആൽഫ്രഡ് സ്റ്റീവൻസൻ വരച്ച ഒരു എണ്ണച്ചായാചിത്രമാണ് മേരി മഗ്ദലീൻ. സ്റ്റീവൻസ് മഗ്ദലന മറിയത്തിന്റെ ബൈബിൾ രൂപത്തെ പരിഷ്കരിച്ചതാണ് ഈ ചിത്രം. 2001 മുതൽ ഗെന്റിലെ മ്യൂസിയം ഓഫ് ഫൈൻ ആർട്ടിന്റെ ശേഖരത്തിലാണ് ഈ ചിത്രം.
പാരീസിലെ വ്യാപാരി ജോർജ്ജ് പെറ്റിറ്റാണ് ഈ ചിത്രം വരയ്ക്കാൻ നിയോഗിച്ചത്.
ചിതരചന
പാരീസിലെ ലൗകിക ജീവിതത്തിന്റെ ചിത്രകാരനായിരുന്ന ആൽഫ്രഡ് സ്റ്റീവൻസ് 1887-ൽ നടി സാറാ ബെർ‌ണാർഡ്റ്റ്നെ കാണുകയും അദ്ദേഹം അവരുടെ നിരവധി ഛായാചിത്രങ്ങൾ നിർമ്മിക്കുകയും അവയിൽ ചിലത് ചരിത്രത്തിൽ നിന്നോ സാഹിത്യത്തിൽ നിന്നോ ഉള്ള ഒരു കഥാപാത്രമായി അവതരിപ്പിക്കുകയും ചെയ്തു. ഈ ചിത്രത്തിൽ ബെർ‌ണാർഡ്റ്റ്നെ സുവിശേഷപുസ്‌തകത്തിലെ വേശ്യയും പിന്നീട് മതപരിവർത്തനം നടത്തി ഏകാന്തയായി ഒഴിഞ്ഞുമാറി ജീവിച്ച മേരി മഗ്ദലനയായി കാണുന്നു.
നീളമുള്ള മുടി, തലയോട്ടി എന്നിവ പതിനേഴാം നൂറ്റാണ്ടിലെ ഡച്ച് വിഭാഗത്തിന്റെ മരണത്തിന്റെ ചിഹ്നങ്ങൾ ഉൾക്കൊള്ളുന്ന ഒരു നിശ്ചല ജീവിത ചിത്രത്തിന്റെ അടയാളം ആയി കാണുന്നു. പശ്ചാത്തലത്തിലുള്ള വിജനമായ ലാൻഡ്സ്കേപ്പ് മധ്യകാലഘട്ടത്തിലേക്ക് തിരിച്ചുപോകുന്ന ഒരു ഐക്കണോഗ്രാഫിക് പാരമ്പര്യത്തിന്റെ ഭാഗമാണ്.
പുറംകണ്ണികൾ
വർഗ്ഗം:മഗ്ദലന മറിയത്തെ ചിത്രീകരിക്കുന്ന ചിത്രങ്ങൾ
കായലം
കേരളത്തിലെ കോഴിക്കോട് ജില്ലയിലെ പെരുവയൽ ഗ്രാമത്തിന്റെ ഒരു പ്രദേശമാണ് കായലം (Kayalam). ചാലിയാർ നദി യും പെരുമണ്ണ, മാവൂർ, മുണ്ടുമുഴി ഗ്രാമങ്ങളും കായലത്തിന് അടുത്താണ്. കായലത്തിനടുത്താണ് കവണക്കല്ല് റെഗുലേറ്റർ ബ്രിഡ്ജ് സ്ഥിതി ചെയ്യുന്നത്.
എസ്സെൽ വേൾഡ്
മുംബൈയിലെ ഗോരായ് എന്ന സ്ഥലത്ത് സ്ഥിതി ചെയ്യുന്ന ഒരു അമ്യൂസ്മെൻറ് പാർക്ക് ആണ് എസ്സെൽ വേൾഡ്. എസ്സെൽ ഇൻഫ്രാ പ്രൊജക്റ്റ്സ് ലിമിറ്റഡ് എന്ന സ്വകാര്യ കമ്പനിയുടെ ഉടമസ്ഥതയിലുള്ളതാണ് ഈ പാർക്ക്. ഇതിന്റെ ഭാഗമായ വാട്ടർ കിംഗ്ഡം എന്ന വാട്ടർ തീം പാർക്ക് ഉൾപ്പെടെ  64 ഏക്കർ സ്ഥലത്ത്  വ്യാപിച്ചു കിടക്കുന്നു. ആഡ്‌ലാബ്സ് ഇമാജിക്കയോടൊപ്പം രാജ്യത്തെ ഏറ്റവും വലിയ അമ്യൂസ്മെന്റ് പാർക്കുകളിൽ ഒന്നാണ് എസ്സെൽ വേൾഡ്. ഏതാണ്ട് 300,000 വിദ്യാർത്ഥികൾ അടക്കം പ്രതിവർഷം ഏകദേശം 1.8 ദശലക്ഷം സന്ദർശകരെ ഈ പാർക്ക് ആകർഷിക്കുന്നു.
പുറത്തേക്കുള്ള കണ്ണികൾ
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ വർഗ്ഗം:മുംബൈയിലെ കെട്ടിടങ്ങളും നിർമ്മിതികളും വർഗ്ഗം:ഇന്ത്യയിലെ അമ്യൂസ്മെന്റ് പാർക്കുകൾ വർഗ്ഗം:1980-കളിൽ ഇന്ത്യയിൽ ആരംഭിച്ച സ്ഥാപനങ്ങൾ‎
ഫ്രീ ഗൈ
2021-ൽ പുറത്തിറങ്ങിയ അമേരിക്കൻ സയൻസ് ഫിക്ഷൻ ആക്ഷൻ കോമഡി സിനിമയാണ് ഫ്രീ ഗൈ. കാനേഡിയൻ നിർമ്മാതാവും നടനും സംവിധായകനുമായ ഷ്വാൻ ലെവിയണ് സംവിധാനം നിർവ്വഹിച്ചിരിക്കുന്നത്.
കഥ
ബാങ്കിൽ ജോലി ചെയുന്ന ആളാണ് അവിടെ എല്ലാർക്കും പരിചയമുള്ള 'Guy'. ദിവസങ്ങൾ ഒരേ പ്രവർത്തി തന്നെ ചെയ്യുന്ന അയാൾ ഒരിക്കൽ അയാളൊരു ഓപ്പൺ വേൾഡ് ഗായിമിലെ നോൺ പ്ലയെർ ക്യാറെക്റ്റർ ആണെന് തിരിച്ചറിയുന്നതും തുടർന്ന് പുറത്തു യഥാർത്ഥ ലോകത്തിൽ ഫ്രീസിറ്റി എന്നാ ജനപ്രിയ ഓപ്പൺ വേൾഡ് ഗയിമും അയാൾ ഉൾപ്പെടുന്ന ഇ ഗെയിം കളിക്കുന്നു ആളുകൾക്കും, ഗയിമിന്റെ നിർമ്മാതാക്കളുടെയും ജീവിതത്തിലും നടക്കുന്ന സംഭവങ്ങളുമായി അയാളുടെ ഫ്രീ സിറ്റി ഗയിമിലുള്ള ജീവിതവുമായി ബന്ധമുണ്ടാവുന്നതും തുടർന്നുള്ള രസകരമായ സംഭവങ്ങളുമാണ് സിനിമ പറയുന്നത്.
ക്ലാരിബെൽ അലിഗ്രിയ
പ്രമുഖ നിക്കരാഗ്വൻ കവിയും നോവലിസ്റ്റും പത്രപ്രവർത്തകയുമാണ് ക്ലാരിബെൽ അലിഗ്രിയഎന്ന തൂലികാ നാമത്തിൽ എഴുതുന്ന ക്ലാരാ ഇസബെൽ അലിഗ്രിയ വിദെസ് (ജനനം :12 മേയ് 1924). 2006 ലെ സാഹിത്യത്തിനു നൽകുന്ന ന്യൂസ്റ്റാഡ് പുരസ്കാരം ലഭിച്ചിട്ടുണ്ട്. നിക്കരാഗ്വൻ മോചന സമരത്തിന്റെ ശക്തമായ പ്രതിധ്വനിയാണ് അലിഗ്രിയയുടെ കവിതകൾ.
ജീവിതരേഖ
നിക്കരാഗ്വെയിൽ ജനിച്ച അലിഗ്രിയ വളർന്നത് പടിഞ്ഞാറൻ എൽസാൽവഡോറിലായിരുന്നു. 1943 ൽ അമേരിക്കിലേക്ക് പോയി. ജോർജ് വാഷിംഗ്ടൺ സർവകലാശാലയിൽ നിന്ന് തത്ത്വശാസ്ത്രത്തിൽ ബിരുദം നേടി.രാഷ്ട്രീയത്തിൽ സജീവമായിരുന്നു. സാൻഡനിസ്റ്റ ദേശീയ വിമോചന മുന്നണിയിൽ സജീവമായിരുന്നു. അക്രമരാഹിത്യത്തിലൂന്നിയ പ്രതിരോധ പ്രവർത്തനങ്ങളിലൂടെ 1979 ൽ നിക്കരാഗ്വെയിലെ അനസ്റ്റാസിയോ സൊമോസ ഡിബെയ്ലിന്റെ ഏകാധിപത്യ ഗവൺമെന്റിനെ പുറത്താക്കുന്നതിൽ പങ്ക് വഹിച്ചു. 1985 ൽ നിക്കരാഗ്വെയിലേത്ത് മടങ്ങിയ അവർ രാജ്യത്തിന്റെ പുനസൃഷ്ടിയിൽ പ്രധാന പങ്ക് വഹിച്ചു.
നിരവധി കാവ്യ സമാഹാരങ്ങളും നോവലുകളും കുട്ടികളുടെ കൃതികളും പ്രസിദ്ധപ്പെടുത്തി.
പുറം കണ്ണികൾ
വർഗ്ഗം:1924-ൽ ജനിച്ചവർ
വർഗ്ഗം:മേയ് 12-ന് ജനിച്ചവർ
വർഗ്ഗം:സ്പാനിഷ് കവികൾ വർഗ്ഗം:നിക്കരാഗ്വെൻ കവികൾ
വിദ്യാഭാരതി
രാഷ്ട്രീയ സ്വയംസേവക സംഘത്തിൻറെ വിദ്യാഭ്യാസ വിഭാഗമാണ്‌ വിദ്യാഭാരതി. വിദ്യാഭാരതിയുടെ കേരള വിഭാഗം "ഭാരതീയ വിദ്യാനികേതൻ" എന്ന് അറിയപ്പെടുന്നു. സർക്കാർ വിദ്യാഭ്യാസത്തിനു സമാനമായ വിദ്യാഭ്യാസ ശൃംഖലയാണ് ഭാരതീയ വിദ്യാനികേതൻ. നാഷണൽ ഇൻസ്റ്റിറ്റിയൂട്ട്‌ ഓഫ്‌ ഓപ്പൺ സ്കൂളിങ്ങിന്റെ (എൻ ഐ ഓ എസ്‌) ഏറ്റവും മികച്ച അക്രഡിറ്റഡ്‌ ഏജൻസിയായി ഭാരതീയ വിദ്യാനികേതനെയും കോ-ഓർഡിനേറ്ററായി എൻ.സി.ടി. രാജഗോപാലിനെയും തെരഞ്ഞെടുത്തിട്ടുണ്ട്. വിദ്യാനികേതൻ വിദ്യാലയങ്ങളിൽ മൂല്യയബോധം ശിക്ഷണവും തിനായുള്ള പഞ്ചാഗ ശിക്ഷഷണം പഠനത്തോടൊപ്പം നടക്കുന്നു. സമ്പൂർണ വളർച്ചക്ക് പാഠപുസ്തകങ്ങളിലൂടെ ലഭിക്കുന്ന വിദ്യാഭ്യാസം മാത്രം പോര എന്നതാണ് പഞ്ചാംഗ ശിക്ഷണത്തിന് നിദാനം. ശാരീരിക്, യോഗാ, സംഗീതം, സംസ്കൃതം, നൈതികം എന്നിവ പഞ്ചാംഗശിക്ഷണത്തിൽപ്പെടുന്നു. ഭാരതീയ വിദ്യാനികേതൻറെ കീഴിൽ കേരളത്തിൽ ഇന്ന് 500 ലേറെ വിദ്യാലയങ്ങൾ പ്രവർത്തിക്കുന്നുണ്ട്. എ.വി.ഭാസ്കർ ആണ് ഭാരതീയ വിദ്യാനികേതൻ്റെ പ്രവർത്തനത്തിന് കേരളത്തിൽ തുടക്കം കുറിച്ചത്.
കേരളത്തിലെ എല്ലാ ജില്ലകളിലും ഭാരതീയ വിദ്യാനികേതൻ വിദ്യാലയങ്ങൾ പ്രവർത്തിക്കുന്നു.
വർഗ്ഗം:കേരളത്തിലെ വിദ്യാഭ്യാസസ്ഥാപനങ്ങൾ വർഗ്ഗം:ഹിന്ദുത്വ
കൺസൾട്ടീവ് ഗ്രൂപ് ഓൺ ഇന്റർനാഷണൽ അഗ്രികൾച്ചർ റിസർച്ച്
CGIAR (മുമ്പ്, കൺസൾട്ടീവ് ഗ്രൂപ്പ് ഫോർ ഇൻറർനാഷണൽ അഗ്രിക്കൾച്ചറൽ റിസർച്ച്) ഒരു ഭക്ഷ്യസുരക്ഷിതമായ ഭാവിക്കുവേണ്ടി ഗവേഷണത്തിലേർപ്പെട്ടിരിക്കുന്ന സംഘടനകളെത്തമ്മിൽ ഏകോപിപ്പിക്കുന്ന ഒരു ആഗോള കൂട്ടായ്മാണ്. ഗ്രാമീണ ദാരിദ്ര്യ നിർമ്മാർജ്ജനം, ഭക്ഷ്യ സുരക്ഷ വർധിപ്പിക്കുക, പൊതുജനാരോഗ്യവും പോഷകാഹാരവും മെച്ചപ്പെടുത്തുക, പ്രകൃതി വിഭവങ്ങളുടെ സുസ്ഥിരമായ പാലനം ഉറപ്പുവരുത്തുക എന്നിവയ്ക്കായി CGIAR ഗവേഷണം സമർപ്പിക്കപ്പെട്ടിരിക്കുന്നു. ദേശീയ, പ്രാദേശിക ഗവേഷണ സ്ഥാപനങ്ങൾ, സിവിൽ സൊസൈറ്റി സംഘടനകൾ, സർവ്വകലാശാലകളുടെ പഠന ഗവേഷണ വിഭാഗം, വികസന സംഘടനകൾ, സ്വകാര്യ മേഖല ഉൾപ്പെടെയുള്ള നൂറുകണക്കിന് പങ്കാളികളുമായുള്ള അടുത്ത സഹകരണത്തോടെയാണ് CGIAR കൺസോർഷ്യം അംഗങ്ങളായ 15 സെന്ററുകളാണ് ഇതു നടപ്പിലാക്കുന്നത്. CGIAR കൺസോർഷ്യം ഓഫ് ഇന്റർനാഷണൽ അഗ്രികൾച്ചറൽ റിസേർച്ച് സെന്റേർസ് എന്ന പേരിൽ അറിയപ്പെടുന്ന 15 ഗവേഷണ കേന്ദ്രങ്ങളുടെ ഒരു ശൃംഖലയിലൂടെയാണ് ഇതു സുസാധ്യമാക്കുന്നത്. ലോകമെമ്പാടുമായി വ്യാപിച്ചിരിക്കുന്ന ഈ ഗവേഷണ കേന്ദ്രങ്ങളിൽ ഏറിയകൂറും കാർഷിക വിളകളിൽ ജനിതകവൈവിധ്യമുള്ള ഗ്ലോബൽ സൌത്ത്, വാവിലോവ് കേന്ദ്രങ്ങളിലാണ് സ്ഥിതിചെയ്യുന്നത്. CGIAR ഗവേഷണകേന്ദ്രങ്ങൾ പൊതുവേ ദേശീയ, പ്രാദേശിക കാർഷിക ഗവേഷണ ഇൻസ്റ്റിറ്റ്യൂട്ടുകൾ, സിവിൽ സൊസൈറ്റി ഓർഗനൈസേഷനുകൾ, അക്കാദമികൾ, സ്വകാര്യമേഖല തുടങ്ങിയ മറ്റു സംഘടനകളുമായി സഹകരിച്ചാണു പ്രവർത്തിക്കുന്നത്.
CGIAR ഐക്യരാഷ്ട്ര സംഘടന അല്ലെങ്കിൽ ലോകബാങ്ക് പോലെയുള്ള ഒരു അന്താരാഷ്ട്ര രാഷ്ട്രീയ സ്ഥാപനത്തിന്റെ ഭാഗമല്ല എന്നത് തികച്ചും അസാധാരണമാണ്. അതിന്റെ അംഗങ്ങളിൽ നിന്നുതന്നെ ഫണ്ടുകൾ സ്വീകരിക്കുന്ന ഒരു അനൗപചാരിക സംഘടനയാണിത്. CGIAR യുടെ അംഗത്വത്തിൽ വിവിധ രാജ്യങ്ങളുടെ സർക്കാരുകൾ, സ്ഥാപനങ്ങൾ, അമേരിക്ക, കാനഡ, യു.കെ., ജർമ്മനി, സ്വിറ്റ്സർലാന്റ്, ജപ്പാൻ ഉൾപ്പെടെയുള്ള രാജ്യങ്ങളിലെ ജീവകാരുണ്യ സ്ഥാപനങ്ങൾ, ഫോർഡ് ഫൌണ്ടേഷൻ, ഫുഡ് ആൻഡ് അഗ്രിക്കൾച്ചർ ഓർഗനൈസേഷൻ ഓഫ് ദി യുണൈറ്റഡ് നേഷൻസ് (FAO), ഇന്റർനാഷണൽ ഫണ്ട് ഫോർ അഗ്രിക്കൾച്ചർ ഡവലപ്പ്മെന്റ് (IFAD), യുണൈറ്റഡ് നേഷൻസ് ഡവലപ്പ്മെന്റ് പ്രോഗ്രാം (UNDP), ലോകബാങ്ക്, യൂറോപ്യൻ കമ്മീഷൻ, ഏഷ്യൻ ഡവലപ്പ്മെന്റ് ബാങ്ക്, ആഫ്രിക്കൻ ഡെവലപ്മെന്റ് ബാങ്ക്,  പെട്രോളിയം കയറ്റുമതി ചെയ്യുന്ന രാജ്യങ്ങളുടെ സംഘടനയുടെ ഫണ്ട് (ഒപെക് ഫണ്ട്) എന്നിവ ഉൾപ്പെടുന്നു. 2009 ൽ CGIAR- ന്റെ വരവ് 629 ദശലക്ഷം ഡോളറായിരുന്നു.
ചമേസിപാരിസ് തായ്‌വനെൻസിസ്
ഒരു സൈപ്രസ് ഇനമാണ് ചമേസിപാരിസ് തായ്‌വനെൻസിസ് (തായ്‌വാൻ സൈപ്രസ്; ലളിതീകരിച്ച ചൈനീസ് ലിപി: 台湾扁柏; പരമ്പരാഗത ചൈനീസ്: 臺灣扁柏; പിൻയിൻ: tái wān biǎn bǎi) തായ്‌വാനിലെ പർവതങ്ങളിൽ ഇത് വളരുന്നു.[2001.
വിവരണം
40 മീറ്റർ വരെ ഉയരത്തിൽ സാവധാനത്തിൽ വളരുന്ന തായ്ത്തടി 2 മീറ്റർ വരെ വ്യാസമുള്ള ഒരു കോണിഫറസ് മരമാണിത്. പുറംതൊലി ചുവപ്പ്-തവിട്ട് നിറമുള്ളതും ലംബമായി വിണ്ടുകീറിയതും ചരട് ഘടനയുള്ളതുമാണ്. ഇലകൾ പരന്ന തളിരുകളിൽ ക്രമീകരിച്ചിരിക്കുന്നു. പത്രപാളി പോലെയുള്ള മുറ്റിയ ഇലകൾ 0.8-1.5 മില്ലിമീറ്റർ നീളവും, കൂർത്ത അഗ്രങ്ങളുമുണ്ട് (അടുത്ത ബന്ധമുള്ള ജാപ്പനീസ് ചമേസിപാരിസ് ഒബ്‌റ്റൂസ (ഹിനോക്കി സൈപ്രസ്) ഇലകളുടെ മൂർച്ചയുള്ള അഗ്രങ്ങളിൽ നിന്ന് വ്യത്യസ്തമായി), മുകളിൽ പച്ച, താഴെ പച്ച, അടിഭാഗത്ത് വെളുത്ത സ്റ്റോമറ്റൽ ബാൻഡുമുണ്ട്. ഓരോ സ്കെയിൽ-ഇലയും ചിനപ്പുപൊട്ടലിൽ എതിർ ഡെക്കസേറ്റ് ജോഡികളായി ക്രമീകരിച്ചിരിക്കുന്നു. ഇളം തൈകളിൽ കാണപ്പെടുന്ന ഇളം ഇലകൾക്ക് സൂചി പോലെയാണ്. 4-8 മില്ലിമീറ്റർ നീളമുണ്ട്. കോണുകൾ ഗോളാകൃതിയിലാണ്. സി. ഒബ്ടുസയേക്കാൾ ചെറുതാണ്. 7 -9 മില്ലിമീറ്റർ വ്യാസമുള്ള, 6-10 സ്കെയിലുകൾ വിപരീത ജോഡികളായി ക്രമീകരിച്ചിരിക്കുന്നു. പരാഗണത്തിന് ശേഷം ഏകദേശം 7-8 മാസങ്ങൾക്ക് ശേഷം ശരത്കാലത്തിലാണ് ഇത് പാകമാകുന്നത്.
ടാക്സോണമി
യൂറോപ്യൻ, അമേരിക്കൻ ഗ്രന്ഥങ്ങളിൽ ഇത് സാധാരണയായി പലതരം ചമേസിപാരിസ് ഒബ്‌ടുസയായി കണക്കാക്കപ്പെടുന്നു. എന്നാൽ തായ്‌വാനീസ് സസ്യശാസ്ത്രജ്ഞർ പലപ്പോഴും ഇത് ഒരു പ്രത്യേക ഇനമായി അംഗീകരിക്കുന്നു. രണ്ട് ടാക്‌സകളും പാരിസ്ഥിതിക ആവശ്യകതകളിൽ വ്യത്യാസമുണ്ട്. സി. ഒബ്‌ടൂസ പ്രധാനമായും വരണ്ട വരൾച്ചയുള്ള പ്രദേശങ്ങളിൽ വളരുന്നു. അതേസമയം സി. തായ്‌വാനൻസിസ് ഉയർന്ന മഴയും ഈർപ്പവും വായുവുമുള്ള മണ്ണിലും ഉണ്ടാകുന്നു. തായ്‌വാനിൽ കാണപ്പെടുന്ന സമാനമായ സൈപ്രസിനെ വ്യത്യസ്ത സസ്യശാസ്ത്രജ്ഞർ ഈ ഇനത്തിന്റെ വൈവിധ്യമായോ (ചമേസിപാരിസ് ഒബ്‌റ്റൂസ var. ഫോർമോസാന) അല്ലെങ്കിൽ ഒരു പ്രത്യേക ഇനമായ ചമേസിപാരിസ് തായ്‌വാനൻസിസ് ആയോ പരിഗണിക്കുന്നു. കൂടുതൽ കൂർത്ത അഗ്രമുള്ള ഇലകളും ചെറിയ പത്രപാളികളുള്ള ചെറിയ കോണുകളും (6-9 മില്ലിമീറ്റർ വ്യാസം) ഉള്ളതിനാൽ ഇത് വ്യത്യാസപ്പെട്ടിരിക്കുന്നു.
ബന്ധപ്പെട്ട ഇനങ്ങൾ
തായ്‌വാനിൽ കാണപ്പെടുന്ന ഒരു അനുബന്ധ സൈപ്രസ്, ചമേസിപാരിസ് ഫോർമോസെൻസിസ് (ഫോർമോസാൻ സൈപ്രസ്) ഇലകളിൽ വ്യത്യാസമുണ്ട്. അവ താഴെയും മുകളിലും പച്ച നിറത്തിലുള്ള വെളുത്ത സ്‌റ്റോമറ്റൽ ബാൻഡ് കൂടാതെ 10-16 സ്കെയിലുകളുള്ള 6-10 മില്ലിമീറ്റർ നീളമുള്ള നേർത്ത അണ്ഡാകാര കോണുകളും കാണപ്പെടുന്നു. രണ്ട് ടാക്‌സകളും പാരിസ്ഥിതിക ആവശ്യകതകളിൽ വ്യത്യാസപ്പെട്ടിരിക്കുന്നു. സി. ഒബ്‌ടൂസ പ്രധാനമായും വരണ്ട റിഡ്ജ് ടോപ്പ് സൈറ്റുകളിൽ വളരുന്നു. അതേസമയം സി. തായ്‌വാനൻസിസ് ഈർപ്പമുള്ള മണ്ണിലും ഉയർന്ന മഴയും വായു ഈർപ്പവും ഉണ്ടാകുന്നു.
ഉപയോഗം
ജപ്പാനിൽ ഇത് കൊട്ടാരങ്ങൾ, ക്ഷേത്രങ്ങൾ, ആരാധനാലയങ്ങൾ, പരമ്പരാഗത നോഹ് തിയേറ്ററുകൾ, ബാത്ത്, ടേബിൾ ടെന്നീസ് ബ്ലേഡുകൾ, മസു എന്നിവ നിർമ്മിക്കുന്നതിനുള്ള ഉയർന്ന നിലവാരമുള്ള തടികൾക്കായി വളർത്തുന്നു.
മരത്തിന് സുഗന്ധമുണ്ട്, അത് വളരെ വിലപ്പെട്ടതാണ് പ്രത്യേകിച്ച് ജപ്പാനിൽ, ഇത് ക്ഷേത്ര നിർമ്മാണത്തിന് ഉപയോഗിക്കുന്നു.
ചമേസിപാരിസ് ഇനങ്ങളെ ചില ലെപിഡോപ്റ്റെറ ഇനങ്ങളുടെ ലാർവകൾ ഭക്ഷ്യ സസ്യങ്ങളായി ഉപയോഗിക്കുന്നു. അവയിൽ ജുനൈപ്പർ പഗ്, പൈൻ ബ്യൂട്ടി എന്നിവ ഉൾപ്പെടുന്നു.
ചെരവത്താലി
മെക്സിക്കോ, വെസ്റ്റ് ഇൻഡീസ് എന്നിവിടങ്ങളിലെ തദ്ദേശവാസിയായ ഒരു ചെടിയാണ് ചെരവത്താലി. . മെത്തിസിലിൻ - റെസിസ്റ്റന്റ് സ്റ്റാഫൈലോകോക്കസ് ഓറിയസിനെതിരായ (എംആർ‌എസ്‌എ) ആന്റിബയോട്ടിക് പ്രവർത്തനത്തിന് സാധ്യതയുണ്ടെന്ന് അടുത്തിടെ നടത്തിയ ഒരു പഠനത്തിൽ കണ്ടെത്തി.
വിവരണം
പാതയോരങ്ങളിൽ സാധാരണ കളയായി കാണപ്പെടുന്ന ഇവയ്ക്ക് മഞ്ഞ്-ഓറഞ്ച് നിറത്തിലുള്ള പൂക്കളാണ് ഉള്ളത്
അവലംബം
വർഗ്ഗം:പാസ്സിഫ്ലോറേസി വർഗ്ഗം:കാൾ ലിനേയസ് നാമകരണം ചെയ്തവ
നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി
കേന്ദ്ര മന്ത്രിസഭ 2012 ഫെബ്രുവരിയിൽ നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി, National Data Sharing and Accessibility Policy (NDSAP) അംഗീകരിച്ചു. ഭാരത സർക്കാരിന്റെ ഉടമസ്ഥതയിലുള്ള പങ്കുവെക്കാവുന്ന വിവരങ്ങൾ മനുഷ്യർക്കും കമ്പ്യൂട്ടറുകൾക്കും ഉപയോഗിക്കാൻ കഴിയുന്ന രൂപത്തിൽ ലഭ്യമാക്കുകയാണ് ഈ നയത്തിന്റെ ഉദ്ദേശ്യം.
സന്ദർഭം
പൊതുമുതൽ ഉപയോഗിച്ചു രാജ്യത്തെ വിവിധങ്ങളായ സ്ഥാപനങ്ങളും ശാഖകളും ഉളവാക്കിയിട്ടുള്ള വളരെയധികം വിവരങ്ങൾ ഇന്നും പൊതുജനത്തിന് ദുഷ്പ്രാപ്യമാണ്. എന്നാൽ ഇവയിലധികവും രഹസ്യാത്മകത ആവശ്യമില്ലാത്തതും പൊതുജനത്തിന് ശാസ്ത്രീയവും സാമ്പത്തികവുമായ അഭിവൃദ്ധിക്ക് ഉതകുന്നവയുമാണ്. യുക്തിസഹമായ വാദപ്രതിവാദങ്ങൾക്കും മെച്ചപ്പെട്ട തീരുമാനമുണ്ടാക്കുന്നതിനും പൊതുമുതൽ ഉപയോഗിച്ചുണ്ടാക്കിയ ഇത്തരം വിവരങ്ങൾ പെട്ടെന്ന്‌ ലഭ്യമാക്കുന്നത് ഒരു പരിഷ്ക്രത സമൂഹത്തിൽ ആവശ്യമാണ്. ദേശീയാസൂത്രണം, വികസനം, അവബോധനം എന്നിവക്കായി ഭാരത സർക്കാരിന്റെ ഉടമസ്ഥതയിലുള്ള വിവരങ്ങൾ പങ്കുവെക്കുവാനും ഈ നയംകൊണ്ടുദ്ദേശിക്കുന്നു.
ഐക്യരാഷ്ട്രസഭയുടെ റിയോ ഡിക്ലറേഷനിലെ പത്താം പ്രമാണവും വിവരാവകാശനിയമത്തിലെ ഭാഗം 4 (2)-ഉം ആണ് ഈ നയം രൂപീകരിക്കാൻ പ്രചോദനമായത്.
ഓപ്പൺ ഗവൺമെന്റ് ഡാറ്റ (OGD) വേദിക
ശാസ്ത്ര സാങ്കേതിക വകുപ്പ് കേന്ദ്ര മന്ത്രിസഭയിൽ അവതരിപ്പിച്ച "നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി" 17 മാർച്ച് 2012-ൽ വിജ്ഞാപനം ചെയ്യപ്പെട്ടതോടെ ഇന്ത്യയിൽ ഓപ്പൺ ഡാറ്റക്ക് തുടക്കം കുറിച്ചു. നാഷണൽ ഇൻഫോമാറ്റിക്സ് സെന്ററിന്റെ സഹായത്തോടെ ഈ നയം നടപ്പിലാക്കാനുള്ള ചുമതല ഇലക്ട്രോണിക്സ് ആൻഡ് ഇൻഫർമേഷൻ വകുപ്പിനും എന്നാൽ നയപരമായ കാര്യങ്ങൾക്കുള്ള മേൽനോട്ടം തുടർന്നും ശാസ്ത്ര സാങ്കേതിക വകുപ്പിനുതന്നെയും ആണ്. on policy matters. ഈ നയം നടപ്പിലാക്കുന്നതിന്റെ ഭാഗമായി 2012-ൽ ഓപ്പൺ ഗവൺമെന്റ് ഡാറ്റ (OGD) വേദിക സമാരംഭിച്ചൂ.
ഓപ്പൺ ഗവൺമെന്റ് ഡാറ്റ (OGD) വേദിക ഓപ്പൺ ഡാറ്റയെ പ്രോത്സാഹാഹിപ്പിക്കാനുള്ള ഭാരത സർക്കാരിന്റെ ഒരു സംരംഭമാണ്. സർക്കാരിന്റെ പല ശാഖകളിൽനിന്നായി പ്രസിദ്ധീകരിച്ചിട്ടുള്ള വിവരങ്ങളുടെ ശേഖരത്തിലേക്ക് ക്രോഡീക്രതമായ പ്രവേശനം സാധ്യമാക്കാനുള്ള വേദികയാണ് ഓപ്പൺ ഗവൺമെന്റ് ഡാറ്റ  (OGD) വേദിക. സർക്കാരിന്റെ എല്ലാ മന്ത്രാലയങ്ങളും വകുപ്പുകളും സ്ഥാപനങ്ങളും അവരുടെ കൈവശമുള്ള വിവരങ്ങൾ പ്രസിദ്ധീകരിക്കാനായി ഈ കവാടം ഉപയോഗിക്കണം. ഭാരത സർക്കാരും അമേരിക്കൻ സർക്കാരും ചേർന്നുള്ള ഒരു സംയുക്ത സംരംഭമാണ് ഈ പദ്ധതിയുടെ അടിസ്ഥാനം.
ഗവൺമെന്റ് ഓപ്പൺ ഡാറ്റ ലൈസൻസ് - ഇന്ത്യ
ഭാരത സർക്കാരിന്റെയും ഇന്ത്യയിലെ സംസ്ഥാനങ്ങളുടെയും  കേന്ദ്രഭരണപ്രദേശങ്ങളുടെയും  ഉടമസ്ഥതയിലുള്ള എല്ലാ സ്ഥാപനങ്ങളുടെയും കൈവശമുള്ള പൊതുമുതൽ ഉപയോഗിച്ചു ശേഖരിച്ച പങ്കുവെക്കാവുന്ന എല്ലാ വിവരങ്ങളും ഈ അനുമതിപത്രത്തിന്റെ പരിധിയിൽ വരുന്നു. ഈ അനുമതിപത്രം അത് ബാധകവുമായിട്ടുള്ള എല്ലാ ഡാറ്റകളും ആർക്കും നിയമാനുസൃതമുള്ള വാണിജ്യപരമോ അല്ലാത്തതോ ആയ ഏതു ആവശ്യത്തിനും ഉപയോഗിക്കാനും, അതിൽ മാറ്റങ്ങൾ വരുത്താനും, പുനഃപ്രസിദ്ധീകരിക്കാനും ഉള്ള അനുമതി തരുന്നു. അങ്ങനെ ഉപയോഗിക്കുന്ന ആൾ അതിന്റെ ദാദാവ്, ഉറവിടം, അനുമതിപത്രം എന്നിവ സൂചിപ്പിക്കേണ്ടതാണ്. അതിനായി ഡിജിറ്റൽ ഓബ്ജക്റ്റ് ഐഡന്റിഫയർ, യൂനിഫോം റിസോഴ്സ് ലൊക്കേറ്റർ, യൂണിഫോം റിസോഴ്സ് ഐഡന്റിഫയർ തുടങ്ങിയ മാർഗ്ഗങ്ങൾ ഉപയോഗിക്കാം.
അഡോൾഫ് മേയർ
അഡോൾഫ് എഡ്വേർഡ് മേയർ (ജീവിതകാലം: 9 ഓഗസ്റ്റ് 1843 - 25 ഡിസംബർ 1942) ഒരു ജർമ്മൻ കാർഷിക രസതന്ത്രജ്ഞനായിരുന്നു. അദ്ദേഹത്തിന്റെ പുകയിലയെ ബാധിക്കുന്ന മൊസൈക് രോഗത്തെക്കുറിച്ചുള്ള പ്രവർത്തനങ്ങൾ പുകയില മൊസൈക് വൈറസും പൊതുവെ വൈറസുകളും കണ്ടെത്തുന്നതിൽ പ്രധാന പങ്കുവഹിച്ചിരുന്നു.
ഓൾഡൻബർഗിലെ ഒരു ഹൈസ്‌കൂൾ അധ്യാപകന്റെ കുടുംബത്തിലാണ് 1843 ൽ മേയർ ജനിച്ചത്. പ്രശസ്ത ജർമ്മൻ രസതന്ത്രജ്ഞൻ ലിയോപോൾഡ് ഗ്മെലിന്റെ മകളായിരുന്നു അദ്ദേഹത്തിന്റെ മാതാവ്. 1860 മുതൽ 1862 വരെ കാൾസ്‌റൂഹെ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ ഗണിതവും രസതന്ത്രവും പഠിച്ചു.
നാഷണൽ ഡാറ്റ ഷെയറിങ്ങ് ആൻഡ് ആക്സസിബിലിറ്റി പോളിസി
പുറം കണ്ണികൾ
വർഗ്ഗം:ഇന്ത്യയിലെ പകർപ്പവകാശ നിയമങ്ങൾ വർഗ്ഗം:ഇന്ത്യയിലെ നിയമങ്ങൾ
അഡോൾഫ് മേയർ
1879-ൽ നെതർലാൻഡിലെ വാഗെനിൻ‌ഗെനിലെ അഗ്രികൾച്ചറൽ എക്സ്പിരിമെൻറ് സ്റ്റേഷന്റെ ഡയറക്ടർ സ്ഥാനം മേയർ വഹിക്കവേ, പുകയിലച്ചെടിയെ ബാധിക്കുന്ന ഒരു പ്രത്യേക തരം രോഗത്തെക്കുറിച്ച് പഠനം നടത്താൻ ഡച്ച് കർഷകർ അദ്ദേഹത്തോട് ആവശ്യപ്പെട്ടു. 1886-ൽ ഈ രോഗത്തെക്കുറിച്ച് ഒരു പ്രബന്ധം പ്രസിദ്ധീകരിച്ച മേയർ, അതിന് ടുബോക്കോ മൊസൈക് രോഗം എന്ന് പേരിട്ട്, രോഗത്തിന്റെ ലക്ഷണങ്ങളെക്കുറിച്ച് വിശദമായി തന്റെ പ്രബന്ധത്തിൽ വിവരിച്ചു. രോഗം ബാധിച്ച പുകയില സസ്യങ്ങളിൽ നിന്നുള്ള സ്രവത്തിലൂടെ ആരോഗ്യകരമായ വളരുന്ന സസ്യങ്ങളിലേയ്ക്ക് രോഗം ബാധിക്കുന്നതായി അദ്ദേഹം തെളിയിച്ചു. അക്കാലത്ത്, വളരെ ചെറിയ ബാക്ടീരിയയോ വിഷവസ്തുക്കളോ പടർത്തിയിരുന്നുവെന്ന് കരുതപ്പെട്ടിരുന്ന ഈ രോഗത്തിന്റെ യഥാർത്ഥ കാരണം ടുബാക്കോ മൊസൈക് വൈറസ് (ടിഎംവി) ആണെന്ന് കുറച്ച് വർഷങ്ങൾക്ക് ശേഷമാണ് തെളിഞ്ഞത്.
ചെമ്പ്രയെഴുത്തച്ഛന്മാർ
വള്ളുവനാട്ടിൽ അബ്രാഹ്മണബാലന്മാരെ എഴുത്തിനിരുത്തുകയും എഴുത്തു പഠിപ്പിക്കുകയും ചെയ്തിരുന്ന ഒരുവിഭാഗം നാട്ടെഴുത്തച്ഛന്മാരിൽ മന്ത്രവാദം നിമിത്തം ഖ്യാതി ആർജിച്ചവരാണ് ചെമ്പ്ര എഴുത്തച്ഛന്മാർ. പാലക്കാട് ജില്ലയിലെ തിരുവേഗപ്പുറക്കാരായ ചെമ്പ്ര എഴുത്തച്ഛന്മാർ, സിദ്ധമാന്ത്രിക കുടുംബക്കാരാണ്. ഒടിയന്മാരുടെ ഒടിവിദ്യ പരിഹരിക്കാനും അവരെ നിയന്ത്രിക്കാനും കഴിവുള്ള മന്ത്രവാദി ചെമ്പ്ര എഴുത്തച്ഛന്മാരിൽ ഉണ്ടായിരുന്നതായി പറയുന്നു. ചെമ്പ്ര എഴുത്തച്ഛൻ മാരുടെ മാന്ത്രിക പ്രവർത്തികളെ  കുറിച്ച് ഐതിഹ്യമാലയിലാണ് പരാമർശിച്ചു കാണുന്നത്.
മാക്കു എഴുത്തച്ഛൻ
ചെമ്പ്ര എഴുത്തച്ഛൻമാരുടെ കൂട്ടത്തിൽ എറ്റവും പ്രസിദ്ധൻ മാക്കു എഴുത്തച്ഛൻ ആയിരുന്നു. കാക്കശ്ശേരി ഭട്ടതിരിയായിരുന്നു അദ്ദേഹത്തിന്റെ ഗുരു. ചെമ്പ്ര മാക്കു എഴുത്തച്ഛന്റെ കുടുംബ പരദേവത വേട്ടയ്ക്കൊരുമകൻ ആയിരുന്നു. മാക്കു എഴുത്തച്ഛൻ ക്ഷിപ്ര പ്രസാദിയായ ഗണപതി ഭഗവാനെ സേവിച്ചു പ്രത്യക്ഷപ്പെടുത്തിയ ആളായിരുന്നു. പൊന്നാനിയിലെ ഒരു മനക്കലെ അന്തർജ്ജനം ഹനുമാനെ സേവിച്ചു തുടങ്ങി. എന്നാൽ സേവയിൽ അന്തർജ്ജനത്തിന് തെറ്റ് പറ്റുകയും ഹനുമാൻ  ബാധ കയറിയ പോലെ പെരുമാറാൻ തുടങ്ങുകയും ചെയ്തു. മാക്കു എഴുത്തച്ഛൻ ആണ് ആ ബാധ ഒഴിപ്പിച്ചത്. തിരുവിതാംകൂർ മഹാരാജവംശത്തെ നശിപ്പിക്കുന്നതിനായി ഒരിക്കൽ ചില ശത്രുക്കൾ ആഭിചാരക്കാരെക്കൊണ്ടു ചില മാരണദേവതകളെ വിടുവിച്ചു. മാക്കു എഴുത്തച്ഛൻ ആ ബാധകളെ ഒഴിപ്പിച്ചു. മഹാരാജാവ് എഴുത്തച്ഛന്റെ രണ്ടു കൈയ്ക്കും വീരശൃംഖലയും മറ്റും കൊടുത്തു സബഹുമാനം പറഞ്ഞയച്ചു. തന്റെ അടുത്ത സുഹൃത്തായിരുന്ന കേളു മേനോനെ ഒടിയന്മാരിൽ നിന്ന് രക്ഷിക്കുകയും മാക്കു എഴുത്തച്ഛൻ ചെയ്തിട്ടുണ്ട്.
കുഞ്ഞുണ്ണി എഴുത്തച്ഛൻ
മാക്കു എഴുത്തച്ഛന്റെ ശി‌ഷ്യനായി കുഞ്ഞുണ്ണി എഴുത്തച്ഛൻ എന്നൊരാളുണ്ടായിരുന്നു. അദ്ദേഹം വലിയ മന്ത്രവാദിയും അനേകം അത്ഭുതകർമങ്ങൾ ചെയ്തിട്ടുള്ള ആളുമായിരുന്നു. ഈ എഴുത്തച്ഛനും ഗണപതിയെസ്സേവിച്ചു പ്രത്യക്ഷപ്പെടുത്തിയിട്ടുള്ള ആളായിരുന്നു.
അനുബന്ധം
മാക്കു എഴുത്തച്ഛൻ ഒഴികെയുള്ള രണ്ടു മന്ത്രവാദികളുടെയും ജീവിതകാലഘട്ടം ഏതാണ്ട് പത്തൊൻപതാം നൂറ്റാണ്ടായിട്ടാണ് ഐതിഹ്യമാലയിലെ പരാമർശങ്ങളിൽ നിന്ന് മനസ്സിലാകുന്നത് എന്നാൽ മാക്കു എഴുത്തച്ഛന്റെ ജീവിത കാലഘട്ടം വ്യക്തമല്ല. മാക്കു എഴുത്തച്ഛനു മുൻപും കൃഷ്ണനെഴുത്തച്ഛനു ശേഷവും മന്ത്രവാദികളായ ചെമ്പ്ര എഴുത്തച്ഛന്മാർ ഉണ്ടായിരുന്നു, പ്രസിദ്ധരായ ചെമ്പ്ര എഴുത്തച്ഛൻ മാരുടെ മാന്ത്രിക പ്രവർത്തികളെ കുറിച്ചുള്ള പരാമർശങ്ങളാണ് ഐതിഹ്യമാലയിൽ ഉള്ളത്. ഐതിഹ്യമാലയിലെ മറ്റു പല കഥകളിലെയും പോലെ വിശ്വാസ്യത കുറഞ്ഞ പരാമർശങ്ങൾ(കൃ‌ഷ്ണനെഴുത്തച്ഛൻ മഴയെ തടഞ്ഞു പോലുള്ളവ) ചെമ്പ്ര എഴുത്തച്ഛന്മാരെ കുറിച്ചും പറഞ്ഞു കാണുന്നുണ്ട്.
ആയുർവേദ ഭിഷഗ്വരനും, സംസ്കൃത പണ്ഠിതനുമായിരുന്ന ചെമ്പ്ര രാമനെഴുത്തച്ഛൻ(1906 - 1998); ചെമ്പ്രയെഴുത്തച്ഛന്മാരുടെ പരമ്പരയിൽ ഉൾപ്പെട്ടവ്യക്തിയാണ്.
അവലംബം
വർഗ്ഗം:ഐതിഹ്യകഥാപാത്രങ്ങൾ വർഗ്ഗം:ഐതിഹ്യമാല
കുപ്പപുറം
കൈനകരി പഞ്ചായത്തിലെ രണ്ട് വാർഡുകൾ ചേർന്നാണ് കുപ്പപുറം. പുറത്തുനിന്നും ഇവിടേക്ക് എത്താനുള്ള യാത്രമാർഗ്ഗം ജലഗതാഗതം മാത്രമാണ്. ഒരു സർക്കാർ ഹൈ സ്കൂൾ, ഒരു പ്രൈമറി ആരോഗ്യ കേന്ദ്രം, ഒരു ക്രിസ്ത്യൻ പള്ളി, ഒരു ക്ഷേത്രം, ഗുരു മന്ദിരം എന്നിങ്ങനെയാണ് ഇവിടുത്തെ പ്രധാന സ്ഥാപനങ്ങൾ. കുടി വെള്ളത്തിന്റെ ദൗർലഭ്യം വളരെ കൂടുതൽ അനുഭവപ്പെടുന്ന ഒരു സ്ഥലമാണ്. ജനങ്ങളിൽ ഭൂരിഭാഗവും നിത്യ രോഗികളാണ്, കൃഷിയും, മൽസ്യബന്ധനവും കൂടാതെ ഇപ്പോൾ ടൂറിസവും ആണ് വരുമാനമാർഗം. ചെറിയ തോടുകളും ആറുകളും കൊണ്ട് വെള്ളത്താല് ചുറ്റപെട്ട സ്ഥലം, കൃഷിയിടങ്ങളിൽ നിന്ന് ടൺ കണക്കിന് കീടനാശിനിയാണ് കൃഷി സമയത്ത് പുറന്തള്ളുന്നത്. കുടാതെ ടൂറിസം മൂലം ജലമലിനീകരണം ഇവയൊക്കെ ഇവിടുത്തെ മനുഷ്യരുടെയും, മത്സ്യങ്ങളുടെയും ആവാസവ്യവസ്ഥയെ വളരെ ഗുരുതരമായി ആഘാതം ഉണ്ടാക്കുന്നു. ജനങ്ങൾ കാൻസർ പോലുള്ള മാരക രോഗങ്ങൾക്ക് പിടിയിൽ അകപ്പെടുകയാണ്.
വ്രെഡേഫോർട്ട് ഉൽക്കാഗർത്തം
ഭൂമിയിലെ ഒരു വലിയ ഉൽക്കാഗർത്തമാണ് വ്രെഡേഫോർട്ട് ഉൽക്കാഗർത്തം (ഇംഗ്ലീഷ്: Vredefort crater) ഇത് രൂപം കൊണ്ടപ്പോൾ ഏകദേശം 300 km (186 mi) -ൽ അധികം വലിപ്പം ഉണ്ടായിരുന്നതായി കണക്കാക്കുന്നു. ഈ ഗർത്തത്തിന്റെ ശേഷിപ്പുകൾ ദക്ഷിണാഫ്രിക്കയിലെ ഫ്രീ സ്റ്റേറ്റ് പ്രവിശ്യ യിലാണുള്ളത്. വ്രെഡേഫോർട്ട് എന്ന നഗരത്തിന്റെ പേരാണ് ഗർത്തത്തിനും നൽകിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഉൽക്കാഗർത്തങ്ങൾ വർഗ്ഗം:ദക്ഷിണാഫ്രിക്കയിലെ ലോകപൈതൃകകേന്ദ്രങ്ങൾ
പരമ്പര (ചലച്ചിത്രം)
എസ്.എൻ. സ്വാമി തിരക്കഥയും സംഭാഷണവുമെഴുതി സിബി മലയിൽ സംവിധാനം ചെയ്ത മലയാളചലച്ചിത്രമാണ് പരമ്പര. മമ്മൂട്ടി ഇരട്ടവേഷം സ്വീകരിക്കുന്ന ഈ ചിത്രത്തിലെ നായിക സുമലത ആണ്. ഈ ചിത്രം ഹിന്ദിയിൽ അജയ് ദേവഗൺ, അമരീഷ് പുരി എന്നിവർ നടിച്ച ഫൂൽ ഔർ കാണ്ടേ എന്ന ചിത്രത്തിന്റെ സ്വതന്ത്ര നിർമ്മാണമാണ്. തെളുഗുവിൽ വരസുധു എന്ന പേരിലും ഈ ചിത്രം ഇറങ്ങിയിട്ടുണ്ട്.
കഥാവസ്തു
തന്റെ പുത്രനെ കൊള്ളക്കാർ തട്ടിക്കൊണ്ടുപൊകുമ്പോൽ ജോണി അച്ചനും പഴയ കൊള്ളക്കാരനുമായ ലോറൻസിന്റെ മകനെ തിരിച്ചുപിടിക്കാനായി പാത തുടരുന്നു. അമ്മയുടെ മരണത്തോടെ അച്ഛന്റെ പാത തെറ്റാണെന്ന അഭിപ്രായത്തിലായിരുന്നു ജോണി.
ചിത്രം കാണുക
പരമ്പര
എ. കന്യാകുമാരി
വലത്ത്‌|ലഘുചിത്രം|എ. കന്യാകുമാരി കർണ്ണാടക സംഗീതത്തിലെ ഒരു വയലിൻ വാദകയാണ് കുമാരി '''എ. കന്യാകുമാരി (A. Kanyakumari)'''. ആന്ധ്രാപ്രദേശിലെ വിജയനഗരം എന്നസ്ഥലത്താണ് കന്യാകുമാരി ജനിച്ചത്. വിജേശ്വരറാവു, എം.ചന്ദ്രശേഖരൻ എന്നിവരുടെ കീഴിൽ പരിശീലനം നേടിയ കന്യാകുമാരി സംഗീതജ്ഞയായ എം.എൽ.വസന്തകുമാരിയോടോപ്പം 19 വർഷത്തോളം കച്ചേരികളിൽ വയലിനിൽ അകമ്പടി സേവിച്ചിട്ടുണ്ട്.
ബഹുമതികൾ
2016 -ലെ മദ്രാസ് മ്യൂസിക് അകാദമിയുടെ സംഗീത കലാനിധി അവാർഡ് എ കന്യാകുമാരിക്കാണു ലഭിച്ചത്. വയലിൻ വാദനത്തിൽ ഈ സമ്മാനം ലഭിക്കുന്ന ആദ്യത്തെ വനിതയാണ് കന്യാകുമാരി. മറ്റു സമാനങ്ങൾ
പുറത്തേക്കുള്ള കണ്ണികൾ
akanyakumari.com
വർഗ്ഗം:വയലിനിസ്റ്റുകൾ വർഗ്ഗം:ഇന്ത്യൻ ശാസ്ത്രീയസംഗീതം വർഗ്ഗം:കർണ്ണാടകസംഗീതജ്ഞർ വർഗ്ഗം:സംഗീതകലാനിധി പുരസ്കാരം ലഭിച്ചവർ
ആങ്കിയോർനിസ്
തുവലുകൾ ഉള്ള ചെറിയ പറക്കാത്ത ഇനം ദിനോസർ ആയിരുന്നു ആങ്കിയോർനിസ്. മധ്യ ജുറാസ്സിക്‌ കാലത്ത് ആണ് ഇവ ജീവിച്ചിരുന്നത്. തെറാപ്പോഡ വിഭാഗത്തിൽ പെട്ട ഇവ പക്ഷിളുടെയും ദിനോസറുകളുടെയും ഇടയിൽ ഉള്ള ഒരു പ്രധാന കണ്ണിയാണ്. പേരിന്റെ അർഥം പക്ഷികളോട് അടുത്ത എന്നാണ്. ദിനോസറുകളിൽ കണ്ടെത്തിയതിൽ വെച്ച് ഭാരത്തിന്റെ കാര്യത്തിൽ ഏറ്റവും ചെറിയ ദിനോസർ ഇവയാണ്.
ശരീര ഘടന
ഇവയുടെ ഭാരം ഏകദേശം 110 ഗ്രാം മാത്രം ആയിരുന്നു, അത് കൊണ്ട് തന്നെ ഇന്ന് വരെ കണ്ടെത്തിയതിൽ വെച്ച് ഏറ്റവും ഭാരം കുറഞ്ഞ ദിനോസർ ഇവയാണ്. നീളം 34 സെ മീ ആണ്.
ഫോസ്സിൽ
ഇവയുടെ വളരെ നല്ല ഫോസ്സിലുകൾ കണ്ടെതിയിടുണ്ട് ഇതിൽ നിന്നും ഇവയുടെ തുവലിന്റെ ഘടന, നിറം എന്നിവ മനസ്സിലാകാൻ സാധിച്ചിടുണ്ട്. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്. ഇത് വരെ മൂന്ന് ഫോസ്സിലുകൾ മാത്രമേ ശാസ്ത്ര ലോകത്തിന് പഠന വിധേയം ആകാൻ കഴിഞ്ഞിടുള്ളൂ ,എന്നാൽ സ്വകാര്യ ശേഖരം, മ്യൂസിയം എന്നിവിടങ്ങളിൽ ഇവയുടെ നൂറു കണക്കിന് ഫോസ്സിലുകൾ ഉണ്ട്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
ആൾട്ടേർഡ് കാർബൺ (ടിവി പരമ്പര)
ലേറ്റ കലോഗ്രിഡിസ് സൃഷ്ടിച്ച ഒരു അമേരിക്കൻ ശാസ്ത്ര ഫിക്ഷൻ ടെലിവിഷൻ പരിപാടിയാണ് ആൾട്ടേർഡ് കാർബൺ. 2002 ൽ ഇംഗ്ലീഷ് എഴുത്തുകാരൻ റിച്ചാർഡ് കെ. മോർഗൻ അതേ പേരിൽ എഴുതിയ ഒരു നോവലിന്റെ ചലച്ചിത്ര ആവിഷ്കരണമാണ് ഇത്. പത്തു എപ്പിസോഡുകൾ ഉൾകൊള്ളുന്ന ആദ്യ സീസൺ 2018 ഫെബ്രുവരി 2 ന് നെറ്റ്ഫ്ളിക്സിൽ പ്രദർശനം ആരംഭിച്ചു.
സംഗ്രഹം
പരമ്പരയിലെ സംഭവ വികാസങ്ങൾ ഭാവിയിൽ, 350 വർഷങ്ങൾക്കു ശേഷം, 2384 ൽ സംഭവിക്കുന്നു. ഭാവിയിൽ ഒരു വ്യക്തിയുടെ ഓർമ്മകൾ, "കോർട്ടിക്കൽ സ്റ്റാക്കുകൾ" എന്നറിയപ്പെടുന്ന ഒരു ഉപകരണത്തിലേക്ക് പകർത്തിയെടുക്കുവാനും, അത് മറ്റൊരു വ്യക്തിയുടെ കഴുത്തിനു പിന്നിലുള്ള കശേരുക്കളിൽ ശസ്ത്രക്രീയ മുഖേന കൂട്ടിച്ചേർക്കുവാനും കഴിയും. ഭൗതിക ശരീരം സ്ലീവ്സ് എന്ന പേരിൽ അറിയപ്പെടുന്ന ഡിസ്പോസിബിൾ പാത്രങ്ങൾ പോലെയാണ്. തകെഷി കോവാക്സ് (ജോയൽ കിന്നമൻ), എന്ന ഒരു വാടക കൊലയാളി, തന്റെ സ്ലീവ്സ് നശിപ്പിക്കപെട്തിന് 250 വർഷത്തിന് ശേഷം ഉണരുന്നു. തന്റെ കുറ്റകൃത്യങ്ങൾക്കായി ജയിലിൽ ബാക്കി സമയം ചെലവഴിക്കുകയോ അല്ലെങ്കിൽ സമ്പന്നനായ ഒരാളുടെ മരണത്തിനു പിന്നിലുള്ള രഹസ്യം കണ്ടെത്തുകയോ ചെയ്യുക എന്നീ രണ്ടു കാര്യങ്ങളിൽ ഒന്ന്  തകെഷി  തിരഞ്ഞെടുക്കണം.
ബാഹ്യ കണ്ണികൾ
വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ
സ്വാമി അയ്യപ്പൻ (ചലച്ചിത്രം)
മെരിലാന്റിന്റെ ബാനറിൽ പി. സുബ്രഹ്മണ്യം സംവിധാനം ചെയ്ത് 1975-ൽ പുറത്തിറങ്ങിയ മലയാളചലച്ചിത്രമാണ് സ്വാമി അയ്യപ്പൻ. ശബരിമല അയ്യപ്പൻ എന്ന ഹൈന്ദവ ആരാധനാമൂർത്തിയുടെ കഥ പറയുന്ന ഈ ചിത്രത്തിന്റെ നിർമ്മാണവും പി. സുബ്രഹ്മണ്യമാണ് നിർവഹിച്ചിരിക്കുന്നത്. ജെമിനി ഗണേശൻ, തിക്കുറിശ്ശി സുകുമാരൻ നായർ, മാസ്റ്റർ രഘു തുടങ്ങിയവരായിരുന്നു ചിത്രത്തിലെ പ്രധാന അഭിനേതാക്കൾ. മലയാളത്തിലും തമിഴിലും റിലീസ് ചെയ്ത ഈ ചിത്രത്തിന് ആ വർഷത്തെ കേരളസംസ്ഥാന ചലച്ചിത്രപുരസ്കാരത്തിൽ നാല് പുരസ്കാരങ്ങൾ ലഭിച്ചു. 1975-ലെ ബോക്സ്‌ ഓഫീസ് വിജയ ചിത്രമായിരുന്നു സ്വാമി അയ്യപ്പൻ.
ശബ്ദട്രാക്ക്
ജി. ദേവരാജൻ സംഗീതരചന നിർവ്വഹിച്ചിരിക്കുന്നു.
പുറം കണ്ണികൾ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തമിഴ് ചലച്ചിത്രങ്ങൾ വർഗ്ഗം:ഹിന്ദുപുരാണചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം: വർഗ്ഗം:മധു അഭിനയിച്ച മലയാളചലച്ചിത്രങ്ങൾവർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾവർഗ്ഗം:ബഹദൂർ അഭിനയിച്ച ചലച്ചിത്രങ്ങൾവർഗ്ഗം:സുകുമാരി അഭിനയിച്ച ചലച്ചിത്രങ്ങൾ
സുനന്ദ നായർ
പുരസ്കാരങ്ങൾ
നിരവധി ദേശീയ അന്തർദേശീയ അംഗീകാരങ്ങൾ സുനന്ദയ്ക്കു ലഭിച്ചിട്ടുണ്ട്.
തോട്ടപ്പള്ളി തച്ചൻ
2019ൽ സൈലന്റ് വാലി, കരുവാരക്കുണ്ട്, നിലമ്പൂർ എന്നിവിടങ്ങളിലും 2020 ജനുവരിയിൽ ആറളത്തും നടത്തിയ സർവേകളിൽ ഈ നിശാശലഭത്തെ കണ്ടെത്തിയിരുന്നു. സാധാരണ ശലഭങ്ങൾ ഇലകൾ ഭക്ഷണമാക്കുമ്പോൾ ഇവ തടി തുരന്ന് അതിനകത്തെ തടിയാണ് ഭക്ഷണമാക്കുന്നത്. അതിനാൽ ഇവയുടെ ലാർവകൾ ഒന്നും രണ്ടും വർഷംവരെ ജീവിക്കുന്നു.
ഈശ്വരപിള്ള വിചാരിപ്പുകാർ
ആദ്യ കാല മലയാള പുസ്തക പ്രസാധകനും കഥകളി നടനുമായിരുന്നു ഈശ്വരപിള്ള വിചാരിപ്പുകാർ(ജ. 1815 - മ.1875). മലയാള പ്രസാധന വ്യവസായത്തിന്റെ പിതാവ് എന്നാണ് ആദിമുദ്രണം ഭാരതത്തിലും മലയാളത്തിലും എന്ന  ഗ്രന്ഥത്തിൽ കെ.എം. ഗോവി, ഇദ്ദേഹത്തെ പരാമർശിച്ചിട്ടുള്ളത്.
ജീവിതരേഖ
ആധുനിക കേരളത്തിൽ തിരുവനന്തപുരം ജില്ലയിൽപ്പെട്ട നെയ്യാറ്റിൻകര താലൂക്കിലുള്ള പെരുങ്കടവിളയിലെ ആനാവൂർ എന്ന ചെറുഗ്രാമത്തിലാണ് ഈശ്വരപിള്ള 1815-ൽ ജനിച്ചത്(അന്ന് രാജ്യം തിരുവിതാംകൂറായിരുന്നു). തികച്ചും ദരിദ്ര പശ്ചാത്തലത്തിലായിരുന്നു ബാല്യം. ബാല്യത്തിൽ അച്ഛനമ്മമാർ മരിച്ചതിനാൽ അനാഥനായ ഈശ്വരപിള്ള ഇളയമ്മയുടെയും ഭർത്താവിന്റെയും സംരക്ഷണയിലാണ് വളർന്നത്. അവർ തിരുവനന്തപുരത്ത് കൊട്ടാരത്തിലെ ജീവനക്കാരായിരുന്നു.
പേരിനു പിന്നിൽ
തിരുവിതാംകൂർ കൊട്ടാരത്തിൽ മഹാരാജാവിന്റെ പള്ളിയറ വിചാരിപ്പുകാരനായി ജോലി ചെയ്തു. അദ്ദേഹത്തിന്റെ പേരിനു പിന്നിലെ കഥ ഐതിഹ്യമാലയിൽ കൊട്ടാരത്തിൽ ശങ്കുണ്ണി എഴുതുന്നു.
കഥകളി നടൻ
ഉത്രം തിരുനാൾ രാജാവിന്റെ "വലിയകൊട്ടാരം വക കഥകളിയോഗത്തിലെ" വിളായിക്കോട്ടു നമ്പൂരി എന്ന കഥകളി കലാകാരൻ യാദൃച്ഛികമായി ഈശ്വരനെ കാണാനിടയായി. കഥകളിയോഗത്തിൽ ആളുകളെ ചേർക്കുന്നതിനും പുതിയതായി ചേർക്കുന്നവരെ അഭ്യസിപ്പിക്കുന്നതിനും രാജാവ് കല്പിച്ചു ചുമതലപ്പെടുത്തിയിരുന്നത് വിളായിക്കോട്ടു നമ്പൂരിയെയായിരുന്നു. നമ്പൂരി ഈശ്വരനെ യോഗത്തിൽ ചേർത്തു കച്ചകെട്ടിച്ച് അഭ്യസിപ്പിച്ചു. ചെറു പ്രായത്തിൽ തന്നെ വേണ്ടത്ര കലാഭിരുചി പ്രകടിപ്പിച്ച ഈശ്വരപിള്ള, കൊട്ടാരം കളിയോഗത്തിൽ അംഗമായി. അമ്മന്നൂർ പരമേശ്വരച്ചാക്യാർ, വലിയ കൊച്ചയ്യപ്പണിക്കർ, കൊച്ചുകുഞ്ഞപ്പിള്ള തുടങ്ങി അക്കാലത്തെ പ്രഗല്ഭ കഥകളിനടന്മാരുടെ ശിക്ഷണത്തിൽ ഈശ്വരപിള്ള കഥകളി നടൻ എന്ന നിലയിൽ വളരെ പ്രസിദ്ധനായി.
ഈശ്വരപിള്ളയുടെ കൈലാസോദ്ധാരണം, സ്വർഗ്ഗവർണ്ണന, വനവർണ്ണന, സമുദ്രവർണ്ണന മുതലായ ആട്ടങ്ങൾക്ക് അനന്യസാധാരണമായ ഒരു വിശേ‌ഷമുണ്ടെന്ന് എല്ലാവരും സമ്മതിക്കുകയും അതു പ്രസിദ്ധമായിത്തീരുകയും ചെയ്തിരുന്നു
കേരളവിലാസം അച്ചുകൂടം
ഉത്രം തിരുനാളിന്റെ നിർദ്ദേശപ്രകാരം 1853-ൽ ഈശ്വരപിള്ള വിചാരിപ്പുകാരുടെ നിയന്ത്രണത്തിൽ കേരളവിലാസം അച്ചുകൂടം തിരുവനന്തപുരത്ത് സ്ഥാപിച്ചു. പത്മനാഭസ്വാമി ക്ഷേത്രത്തിന്റെ പടിഞ്ഞാറേ നടയുടെ അടുത്ത് കോട്ടയ്ക്കകത്തു തന്നെ സ്വഭവനമായ പുന്നയ്ക്കൽ വീടിനു അടുത്തായാണ് കേരളവിലാസം സ്ഥാപിച്ചത്. തിരുവിതാംകൂറിലെ ഒരു സ്വകാര്യ വ്യക്തി സ്ഥാപിച്ച ആദ്യ അച്ചടിശാലയായിരുന്നു ഇത്. 1854-ൽ ഇരയിമ്മൻ തമ്പിയുടെ 'മണിപ്രവാളകീർത്തനങ്ങൾ' എന്ന 156 താളുകളുള്ള കൃതിയാണ് ആദ്യമായി കേരളവിലാസത്തിൽ അച്ചടിച്ചത്. കുഞ്ചൻ നമ്പ്യാരുടെ ഒരു കൃതി (കലക്കത്ത് കുഞ്ചൻനമ്പ്യാർ ഉണ്ടാക്കിയ നളചരിതം കിളിപ്പാട്ട്) ആദ്യമായി അച്ചടിച്ചതും ഈശ്വര പിള്ളയായിരുന്നു. എഴുത്തച്ഛൻ, നമ്പ്യാർ തുടങ്ങിയവരുടെ കൃതികളും, സ്വാതിതിരുനാളിന്റെയും ഇരയിമ്മൻ തമ്പിയുടേയും കീർത്തനങ്ങളും അക്കാലത്തു പ്രചാരത്തിലിരുന്ന 54 ദിവസത്തെ ആട്ടക്കഥകളും, രാമായണം, നളചരിതം എന്നീ ഗ്രന്ഥങ്ങളും കേരള വിലാസം പ്രസ്സിലാണ് അച്ചടിച്ചത്.
ലാഭേച്ഛയോടെയുള്ള പുസ്തക പ്രസാധനം മലയാളത്തിൽ തുടങ്ങിയത് ഈശ്വരപിള്ളയായിരുന്നു. മലയാളത്തിൽ ആദ്യകാലത്ത് അച്ചടിച്ച പുസ്തകങ്ങളെല്ലാം മത സംബന്ധമായ വിഷയങ്ങളായിരുന്നു പ്രതിപാദിച്ചിരുന്നത്. മത നിരപേക്ഷമോ വിജ്ഞാനപ്രദമോ വിനോദപ്രദമോ ആയ പുസ്തകങ്ങൾ അച്ചടിച്ച് തുടങ്ങിയത് ഈശ്വരപിള്ളയായിരുന്നു.
പുറം കണ്ണികൾ
വർഗ്ഗം:കഥകളി നടന്മാർ വർഗ്ഗം:1815-ൽ ജനിച്ചവർ വർഗ്ഗം:1875-ൽ മരിച്ചവർ വർഗ്ഗം:കേരളത്തിലെ പുസ്തകപ്രസാധകർ വർഗ്ഗം:മലയാളം അച്ചടിയുടെ ചരിത്രം
പഞ്ചാബ് ഭരണ ബോർഡ്
1849-ൽ രണ്ടാം ആംഗ്ലോ-സിഖ് യുദ്ധാനന്തരം പഞ്ചാബ്, ഇന്ത്യയിലെ ബ്രിട്ടീഷ് സാമ്രാജ്യത്തോട് കൂട്ടിച്ചേർക്കപ്പെട്ടതിനെത്തുടർന്ന് അവിടത്തെ ഭരണത്തിനായി ബ്രിട്ടീഷ് ഈസ്റ്റ് ഇന്ത്യ കമ്പനി ഏർപ്പെടുത്തിയ സംവിധാനമായിരുന്നു പഞ്ചാബ് ഭരണ ബോർഡ് (Punjab Board of Administration). അന്നത്തെ ബ്രിട്ടീഷ് ഗവർണർ ജനറലായിരുന്ന ഡൽഹൗസി പ്രഭു നിയമിച്ച ഈ ബോർഡ് മൂന്നംഗങ്ങളെ ഉൾക്കൊള്ളുന്നതായിരുന്നു. ലാഹോറിലെ അന്നത്തെ ബ്രിട്ടീഷ് റെസിഡന്റായിരുന്ന ഹെൻറി ലോറൻസ് ആയിരുന്നു ഈ ബോർഡിന്റെ അദ്ധ്യക്ഷൻ. ഹെൻറിയുടെ ഇളയ സഹോദരനും ജലന്ധർ ദൊവാബിന്റെ ചീഫ് കമ്മീഷണറുമായിരുന്ന ജോൺ ലോറൻസ്, സി.ജി മാൻസെൽ എന്നിവരായിരുന്നു മറ്റംഗങ്ങൾ. 1850-ൽ മാൻസെലിനു പകരം റോബർട്ട് മോണ്ട്ഗോമറി മൂന്നാം ബോർഡംഗമായി. ലാഹോറിലെ സിവിൽ സെക്രട്ടേറിയേറ്റ് മന്ദിരമായിരുന്നു ബോർഡിന്റെ ആസ്ഥാനം.
പഞ്ചാബിലെ ഭരണത്തിൽ പരിചയസമ്പന്നനായിരുന്ന ഹെൻറി ലോറൻസിന്റെ ഭരണരീതികളോട് ഡൽഹൗസിക്ക് ആഭിമുഖ്യമുണ്ടായിരുന്നില്ല. എന്നാൽ ഹെൻറിയുടെ കീഴുദ്യോഗസ്ഥനായിരുന്ന ജോണിന്റെ ഭരണരീതികളോട് അദ്ദേഹം ഏറെ തൽപരനുമായിരുന്നു. ഹെൻറിയെ മറികടക്കാതെതന്നെ പഞ്ചാബ് ഭരണത്തിൽ ഡൽഹൗസിയുടെ താൽപര്യങ്ങൾ നടപ്പിലാക്കുന്നതിനുള്ള ഒരു സംവിധാനമായിരുന്നു അംഗങ്ങൾക്ക് തുല്യാധികാരമുള്ള ഈ മൂന്നംഗബോർഡ്. ബോർഡിന്റെ എല്ലാ തീരുമാനങ്ങൾക്കും കുറഞ്ഞത് രണ്ടംഗങ്ങളുടെയെങ്കിലും അംഗീകാരം ആവശ്യമായിരുന്നു.
ഹെൻറിയും ജോണും തമ്മിലുള്ള തർക്കങ്ങൾ മൂലം 1953-ൽ ഈ ബോർഡ് പിരിച്ചുവിട്ടു. പകരം ജോൺ ലോറൻസ് പഞ്ചാബിന്റെ ചീഫ് കമ്മീഷണറായി.
എം. സി. ദാവാർ
'''എം. സി. ദാവാർ''' (M. C. Davar) (24 ഏപ്രിൽ 1913 - 9 നവംബർ 1977)) സ്വാതന്ത്ര്യസമര സേനാനിയും  ജവഹർലാൽ നെഹ്റുവിന്റെ അനുയായിയുമായിരുന്നു. ഇന്ത്യയുടെ വിഭജനത്തിനെതിരായി പാകിസ്താനിൽ നിന്നും അഭയാർഥികൾക്കിടയിലെ അദ്ദേഹത്തിന്റെ പ്രവർത്തനവും ഇന്ത്യയും പാകിസ്താനും ചേർന്ന സമ്മേളനത്തിന്റെ ഉന്നമനത്തിനായി ഉള്ള പ്രവർത്തനങ്ങളും ഓർമ്മിക്കപ്പെടുന്നു.
ആദ്യകാല ജീവിതവും വിദ്യാഭ്യാസവും
ഇന്ത്യൻ നാഷണൽ കോൺഗ്രസ്സിൽ ചേരുന്നതിന് മുമ്പ് ദാവാർ തന്റെ സ്കൂൾ, കോളേജ് വിദ്യാഭ്യാസകാലത്ത് ഒരു വിപ്ലവകാരിയായി തന്റെ രാഷ്ട്രീയ ജീവിതം ആരംഭിച്ചു. സ്വാതന്ത്ര്യസമരത്തിൽ പങ്കെടുത്ത് മോട്ടിലാൽ നെഹ്രു, സി.ആർ.ദാസ് എന്നിവരുടെ വഴിയിൽ സഞ്ചരിക്കുകയും സുഭാഷ് ചന്ദ്ര ബോസിന്റെ ഉപദേശത്തെത്തുടർന്ന് ഹോമിയോ ഡോക്ടറായിരുന്ന ഔദ്യോഗികജീവിതം ഉപേക്ഷിക്കുകയും ചെയ്തു. മദൻ മോഹൻ മാളവ്യ, രാജേന്ദ്ര പ്രസാദ്, ഫസ്ലുൽ ഹഖ് എന്നിവരുൾപ്പടെ ദാവർ സ്വാതന്ത്ര്യ പോരാട്ടത്തിൽ നിരവധി പ്രമുഖരോടൊപ്പം പങ്കെടുത്തിരുന്നു. കേന്ദ്ര അസംബ്ലിയിൽ ഹോമിയോപ്പതിയെ അംഗീകരിക്കുന്നതിന് അദ്ദേഹം ഒരു സുപ്രധാന പങ്കുവഹിച്ചു. ഇതിന്റെ പ്രമേയം പിന്നീട് ഭാരത സർക്കാർ സ്വീകരിച്ചു.
സ്വാതന്ത്ര്യ സമരത്തിലെ പങ്ക്
1929 ൽ ലാഹോറിൽ നടന്ന വാർഷിക സമ്മേളനത്തിൽ ദാവർ ഇന്ത്യൻ നാഷണൽ കോൺഗ്രസിൽ ചേർന്നു. ജവഹർലാൽ നെഹ്രു കോൺഗ്രസിൻറെ പ്രസിഡന്റുമായി അദ്ദേഹത്തിന്റെ പിതാവായ മോത്തിലാൽ അധികാരമേറ്റു. 1930 ഏപ്രിൽ ഉപ്പു സത്യാഗ്രഹത്തിൽ പങ്കെടുത്തതിന് അദ്ദേഹത്തെ അറസ്റ്റു ചെയ്തു. ഇന്ത്യയുടെ വിഭജനത്തെപ്പറ്റിയുള്ള നിർദ്ദേശത്തോട് ശക്തമായ എതിർപ്പ് പ്രകടിപ്പിച്ചതിന്റെ പേരിൽ ദാവർ ഓർമ്മിക്കപ്പെടുന്നു. ഇതിനെ തടയുകയും കോൺഗ്രസും മുസ്ലീം ലീഗും തമ്മിലുള്ള വിഭജനം തടയാൻ അദ്ദേഹം യുണൈറ്റഡ് പാർട്ടി ഓഫ് ഇന്ത്യ രൂപവത്കരിക്കുകയും ചെയർപേഴ്സൺ സെക്രട്ടറി ജനറൽ ആയി പ്രവർത്തിക്കുകയും ചെയ്തു. ബംഗാളിലെ മുൻ പ്രീമിയർ അംഗം എ.കെ. ഫാസ്ലാൽ ഹഖ്, സർ സയ്യിദ് സുൽത്താൻ അഹമ്മദ്, മഹാത്മ ഭഗവാൻ ദിൻ എന്നിവരും ഈ കൂട്ടത്തിൽ ഉൾപ്പെട്ടിരുന്നു. അദ്ദേഹത്തിന്റെ പരിശ്രമം ഉണ്ടായിരുന്നെങ്കിലും ഇന്ത്യ വിഭജനം ബ്രിട്ടീഷുകാരുടെ ബ്യൂറോക്രസിയുടെ പേരിലാണ് ആരോപണം ഉന്നയിച്ചത്.
അവലംബം
വർഗ്ഗം:1977-ൽ മരിച്ചവർ വർഗ്ഗം:1913-ൽ ജനിച്ചവർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
ജ്വാല (ചലച്ചിത്രം)
എക്സൽ പ്രൊഡക്സ്ഷനു വേണ്ടി എം. കുഞ്ചാക്കോ നിർമിച്ച മലയാളചലച്ചിത്രമാണ് ജ്വാല. എക്സൽ പ്രൊഡകഷൻ വിതരണം ചെയ്ത ഈ ചിത്രം 1969 ഓഗസ്റ്റ് 26-ന് കേരളത്തിൽ പ്രദർശനം തുടങ്ങി.
ചലച്ചിത്രംകാണാൻ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:[[വർഗ്ഗം:വയലാർ -ദേവരാജൻ ഗാനങ്ങൾ]]
മഹാറാണി ചക്രവർത്തി
ഒരു ഭാരതീയ തന്മാത്രാജീവശാസ്ത്രജ്ഞയാണ് മഹാറാണി ചക്രവർത്തി. സങ്കര ഡി എൻ എ നിർമ്മാണമെന്ന വിഷയത്തിൽ ഏഷ്യയിലെത്തന്നെ ആദ്യത്തെ ലബോറട്ടറി കോഴ്സ് നടത്തിയത് അവരുടെ കീഴിലാണ്.
ജീവിതരേഖ
1937ൽ ബീഹാറിലെ ഭഗല്പൂരിൽ ജനിച്ചു. പ്രസിഡൻസി കോളേജിൽ നിന്ന് ബിരുദവും കൊൽക്കത്താ യൂണിവേഴ്സിറ്റിയിൽ നിന്നും ബിരുദാനന്തര ബിരുദവും നേടി.
പുരസ്കാരങ്ങൾ
ജെ.സി നാരായണ റാവു എവോഡും ജെ സി സെൻ ഗുപ്താ മെമ്മോറിയൽ എവോഡും ലഭിച്ചിട്ടുണ്ട്.
അവലംബം
വർഗ്ഗം:ഇന്ത്യൻ സ്ത്രീ ശാസ്ത്രജ്ഞർ വർഗ്ഗം:സ്ത്രീ ശാസ്ത്രജ്ഞർ വർഗ്ഗം:ഇന്ത്യൻ രസതന്ത്രജ്ഞർ വർഗ്ഗം:1937-ൽ ജനിച്ചവർ വർഗ്ഗം:2015-ൽ മരിച്ചവർ
റിംഗ് (പ്രോഗ്രാമിങ് ഭാഷ)
ചലനാത്മകമായി ടൈപ്പ് ചെയ്യുന്ന, ജനറൽ-പർപ്പസ് പ്രോഗ്രാമിങ് ഭാഷയാണ് റിംഗ്. ഇത് സി / സി ++ പ്രോജക്ടുകളിൽ ഉൾപ്പെടുത്താവുന്നതാണ്, സി / സി++ കോഡ് ഉപയോഗിച്ച് വിപുലീകരിക്കുകയും സ്റ്റാൻഡലോൺ ഭാഷയായി ഉപയോഗിക്കപ്പെടുകയും ചെയ്യുന്നു. ഇമ്പറേറ്റീവ്, പ്രൊസീജറൽ, ഒബ്ജക്റ്റ് ഓറിയെന്റഡ്, ഫങ്ഷണൽ, മെറ്റാ, നെസ്റ്റഡ് സ്ട്രക്ച്ചറുകൾ ഉപയോഗിച്ചുള്ള ഡിക്ലറേഷൻ, നാച്വറൽ പ്രോഗ്രാമിങ് എന്നിവ പിന്തുണയ്ക്കുന്ന പ്രോഗ്രാമിങ് പാരാഡിംസിന് ഉദാഹരണങ്ങൾ ആകുന്നു. ഭാഷ പോർട്ടബിൾ (വിൻഡോസ്, ലിനക്സ്, മാക് ഒഎസ്, ആൻഡ്രോയ്ഡ്, തുടങ്ങിയവ) ആണ്, കൂടാതെ ഇത് കൺസോൾ, ജിയുഐ, വെബ്, ഗെയിം, മൊബൈൽ ആപ്ലിക്കേഷനുകൾ എന്നിവ നിർമ്മിക്കാൻ ഉപയോഗിക്കുന്നു.
ഹലോ വേൾഡ് പ്രോഗ്രാം
ഒരേ രീതി തന്നെ വ്യത്യസ്ത ശൈലികൾ ഉപയോഗിച്ച് എഴുതാൻ കഴിയും. ഇവിടെ "ഹലോ, വേൾഡ്!" പ്രോഗ്രാം മൂന്നു വ്യത്യസ്ത ശൈലികൾ ഉപയോഗിക്കുന്നത് എങ്ങനെയെന്ന് താഴെ കാണിക്കുന്നു. ആദ്യ ശൈലി: See "Hello, World!" രണ്ടാമത്തെ ശൈലി: Put "Hello, World!" മൂന്നാമത്തെ ശൈലി: Load "stdlib.ring" Print("Hello, World!")
അന്താരാഷ്ട്ര ഗണിത സംഘടന
അന്താരാഷ്ട്ര തലത്തിൽ ഗണിതശാസ്ത്ര മേഖലയിൽ അർപ്പണമനോഭാവത്തോടെ പ്രവർത്തിക്കുന്ന ഒരു സർക്കാർ ഇതര സംഘടനയാണ് (non-governmental organisation) അന്താരാഷ്ട്ര ഗണിത സംഘടന (IMU). അന്താരാഷ്ട്ര സയൻസ് കൗൺസിലിൽ അംഗമാണ്. അന്താരാഷ്ട്ര ഗണിത ഒളിമ്പ്യാഡിനെ പിന്തുണയ്ക്കുന്നു. 77 രാ‍ജ്യങ്ങളിലെ ഗണിത ശാസ്ത്ര സംഘടനകളാണ് ഇതിലെ അംഗങ്ങൾ.
അവലംബങ്ങൾ
വർഗ്ഗം:ശാസ്ത്രസംഘടനകൾ
യീ
ചൈനയിൽ നിന്നും ഫോസിൽ കണ്ടു കിട്ടിയ ഒരു ചെറിയ ദിനോസർ ആണ് യീ. അന്ത്യ ജുറാസ്സിക് കാലത്തു ആണ് ഇവ ജീവിച്ചിരുന്നത്. തൂവൽ ഉണ്ടായിരുന്ന ദിനോസറുകൾ ആണ് ഇവ. മരങ്ങളിൽ ജീവിക്കുന്ന ജീവിത ശൈലി ഉള്ളവയായിരുന്നു (arboreal ). മുൻകാലിലെ വിരലുകൾക്ക് അസാധാരണമായ നീളം ഉണ്ടായിരുന്നു.
ശരീര ഘടന
വളരെ ചെറിയ ദിനോസർ ആയിരുന്നു ഇവ. ഈ കുടുംബത്തിൽ പെട്ട മറ്റു ദിനോസറുകളിൽ ഇല്ലാത്ത പല സവിശേഷതകളും ഇവയ്ക്കുണ്ടായിരുന്നു, മറ്റു തെറാപ്പോഡ ദിനോസറുകളിൽ രണ്ടാമത്തെ വിരലിനാണ് നീളം കൂടുതൽ എന്നാൽ യീ യുടെ മൂന്നാമത്തെ വിരലിനായിരുന്നു ഇത്. ഇത് കൂടാതെ മണിബന്ധത്തിലെ ഒരു എല്ല് അസാധാരണമായ നീളം വെച്ചിരുന്നു ഇന്ന് വരെ അറിയപ്പെടുന്ന ഒരു ദിനോസറിലും കാണാത്ത മറ്റൊരു സവിശേഷത ഇവയ്ക്ക് പറക്കാൻ വവ്വാലുകളുടെ ചിറകിനു സമാനമായ ചർമ്മം കൊണ്ടുള്ള ചിറകുകൾ ആയിരുന്നു എന്നാതാണ്. എന്നാൽ ഇവ ഇത് ഉപയോഗിച്ച് പറന്നിരുന്നോ അതോ മരങ്ങൾക്കിടയിൽ തെന്നി നീങ്ങാൻ ആയിരുന്നോ ഉപയോഗിച്ചിരുന്നത് എന്നത് ഇപ്പോൾ ഉറപ്പില്ല. വളരെ ചെറിയ ദിനോസർ ആയിരുന്ന ഇവയ്ക്ക് ഏകദേശം 380 ഗ്രാം തൂക്കം മാത്രമേ ഉണ്ടാകും എന്ന് കണക്കാക്കിയിട്ടുണ്ട്.
ഫോസ്സിൽ
ഒരേ ഒരു ഭാഗികമായ ഫോസ്സിൽ ആണ് ഇത് വരെ ഇവയുടേതായി കണ്ടു കിട്ടിയിട്ടുള്ളത്, ഹോളോ ടൈപ്പ് സ്പെസിമെൻ STM 31-2 ആണ് ഇത്. ഇത് ഇപ്പോൾ നിലവിൽ ഷാൻ ഡോങ് കാഴ്ച ബംഗ്ളാവിൽ ആണ് ഉള്ളത്. കല്ലിന്റെ പാളിയിൽ പൂർണമായും പതിഞ്ഞ നിലയിൽ ആണ് ഈ ഫോസിൽ ഉള്ളത് രണ്ടു പാളികളുടെ ഇടയിൽ ആയതു കൊണ്ട് എതിർ പാളിയിൽ ഇതിന്റെ പ്രതിച്ഛായ കാണാം. ഫോസിൽ ഭാഗങ്ങൾ ഇവയാണ് നട്ടെല്ല്, ഇടുപ്പെല്ല് , വാല് എന്നി ഭാഗങ്ങൾ ഒഴികെ തലയോട്ടി , താടി എല്ല് , കഴുത്തിലെ കശേരുകൽ ,കാലിലെയും കൈയിലെയും എല്ലുകൾ എന്നിവ അടങ്ങിയതാണ് ഈ ഫോസിൽ.
വർഗ്ഗീകരണം
യീ യുടെ ഫോസിൽ കണ്ടെത്തുന്നത് മറൗഡങ് എന്ന ഗ്രാമത്തിലെ ഒരു കർഷകൻ ആണ്, തന്റെ ക്വറിയിൽ നിന്നും ആണ് ഇദ്ദേഹത്തിന് ഫോസിൽ ലഭിക്കുന്നത്. 2007 ൽ ഈ ഫോസിൽ ഷാൻ ഡോങ് കാഴ്ച ബംഗ്ലാവിനു ഇദ്ദേഹം വിറ്റു. അവർ ഫോസിൽ പാകപ്പെടുത്തി അത് ശാസ്ത്ര സമൂഹത്തിനു പഠനത്തിനായി സജ്ജീകരിച്ചു, ഇടനിലക്കാരില്ലാതെ നേരിട്ടു ലഭിച്ച ഫോസിൽ ആയതു കൊണ്ട് തന്നെ സാധാരണയായി ഫോസ്സിലുകളിൽ കണ്ടു വരുന്ന കൃത്രിമങ്ങൾ തീരേ ഇല്ലായിരുന്ന ഒന്നായിരുന്നു ഈ ഫോസിൽ.ഫോസിൽ കണ്ടെത്തി എട്ടു വർഷങ്ങൾക്കു ശേഷം 29 ഏപ്രിൽ 2015 ആണ് ഇവയുടെ വിശദമായ വർഗീകരണം നേച്ചർ മാസികയിൽ പ്രസീദ്ധീകരിക്കുന്നത്.
ആവാസ വ്യവസ്ഥ
ഇവ ജീവിച്ചിരുന്ന സ്ഥലത്തിലെ സസ്യങ്ങളുടെ പഠനത്തിൽ നിന്നും മരങ്ങൾ നിറഞ്ഞതും ചൂടുള്ള ഈർപ്പം നിറഞ്ഞ കാലാവസ്ഥ ആയിരുന്നു ഇവിടെ എന്ന് കരുതുന്നു. ഇത് ഇവയുടെ മരങ്ങളിൽ ഉള്ള ജീവിതത്തിനു ഉതകുന്നതായിരുന്നു.
കുടുംബം
പക്ഷികളുമായി അടുത്ത ബന്ധം ഉള്ള ദിനോസറുകളുടെ ജീവ ശാഖയിൽ പെട്ട ജീവിയാണ് ഇവ. ഇരു കാലികൾ ആയ തെറാപ്പോഡ വിഭാഗത്തിൽ പെട്ട ദിനോസർ ആണ് ഇവ.
പുറത്തേക്കുള്ള കണ്ണികൾ
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ വർഗ്ഗം:തെന്നിനീങ്ങുന്ന ജന്തുക്കൾ
ബാലകൃഷ്ണൻ വളപ്പിൽ
കേരളത്തിലെ ഒരു ശലഭ-നിശാശലഭനിരീക്ഷകനാണ് ബാലകൃഷ്ണൻ വളപ്പിൽ. എച്ച്. ശങ്കരരാമൻ, ബാലകൃഷ്ണൻ വളപ്പിൽ എന്നിവർ ചേർന്ന് 2018 നവംബറിൽ തോട്ടപ്പള്ളി തച്ചൻ ശലഭത്തെ കണ്ടെത്തി. കേരളത്തിൽക്കാണപ്പെടുന്ന ശലഭങ്ങൾക്ക് മലയാളം പേരുൾപ്പെടെ നൽകി പട്ടികപ്പെടുത്തിയത് മുഹമ്മദ് ജാഫർ പാലോട്ട്, വി.സി. ബാലകൃഷ്ണൻ, എസ്. കലേഷ്, ബാലകൃഷ്ണൻ വളപ്പിൽ എന്നിവരുടെ കൂട്ടായ്മയിലാണ്.
അവലംബം
വർഗ്ഗം:കേരളത്തിലെ പരിസ്ഥിതിപ്രവർത്തകർ വർഗ്ഗം:പരിസ്ഥിതി ശാസ്ത്രജ്ഞർ
തുഞ്ചത്തെഴുത്തച്ഛൻ (ജീവചരിത്രം)
പുന്നശ്ശേരി നീലകണ്ഠശർമ്മയുടെ ശിഷ്യനായിരുന്ന 'വിദ്വാൻ കുറുവാൻ തൊടിയിൽ ശങ്കരൻ എഴുത്തച്ഛൻ' രചിച്ച് വി. ടി. രാമൻ ഭട്ടതിരിപ്പാട്‌ 1926 ൽ പ്രസിദ്ധീകരിച്ച പുസ്തകമാണ് തുഞ്ചത്തെഴുത്തച്ഛൻ(ജീവചരിത്രം) മംഗളോദയം പ്രസ്സ്, തൃശ്ശൂർ ആണ് ഈ പുസ്തകം അച്ചടിച്ചത്. മലയാളത്തിൽ പുസ്തകരൂപത്തിൽ പ്രസിദ്ധീകരിച്ച തുഞ്ചത്തെഴുത്തച്ഛന്റെ   ജീവചരിത്രത്തിൽ ആദ്യത്തേതായിരിക്കണം ഈ കൃതി . മലയാള കവി ആയിരുന്ന കെ.കെ.രാജ ആണ് ഈ കൃതിയുടെ അവതാരിക എഴുതിയിരിക്കുന്നത്.
ഉള്ളടക്കം
തുഞ്ചത്തെഴുത്തച്ഛന്റെ ജീവിതത്തിനെക്കുറിച്ചും കൃതികളെക്കുറിച്ചും ലഭ്യമായ എല്ലാ വസ്തുതകളെയും, അവയെക്കുറിച്ച് പണ്ഡിതന്മാരുടെയിടയിലുള്ള വ്യത്യസ്താഭിപ്രായങ്ങളെയും ഗ്രന്ഥകർത്താവ് ഉദ്ധരിക്കുകയും അവയെ യുക്തിപൂർവ്വം വിശകലനം ചെയ്യുകയും ചെയ്തിട്ടുള്ളത് ചരിത്രജിജ്ഞാസുക്കൾക്ക് വളരെയധികം പ്രയോജനം ചെയ്യും. എഴുത്തച്ഛന്റെ ജീവിതകാലം 1625-നും 1725-നും (കൊല്ലവർഷം 700-നും 800-നും) മദ്ധ്യേയായിരുന്നു എന്ന അഭിപ്രായത്തിനെയാണ് ഗ്രന്ഥകാരൻ സ്വീകരിക്കുന്നത്.
അവലംബം
വർഗ്ഗം:ജീവചരിത്രഗ്രന്ഥങ്ങൾ
വാചിക പോസ്റ്റ്മോർട്ടം
മരണകാരണങ്ങൾ കണ്ടെത്താനായി മരണപ്പെട്ടയാളെക്കുറിച്ചുള്ള വിവരങ്ങൾ ശേഖരിക്കുന്ന രീതിയാണ് വാചിക പോസ്റ്റ്മോർട്ടം (verbal autopsy -VA) ആരോഗ്യ വിവരങ്ങളും മരണത്തിനു മുൻപുള്ള സംഭവങ്ങളെക്കുറിച്ചുള്ള വിവരണവും സംഭാഷണങ്ങളിലൂടെയോ  മരിച്ചയാളുമായി പരിചയമുള്ള ആളുകളോടും കുടുംബാംഗങ്ങളുമായും അഭിമുഖം നടത്തിയോ ശേഖരിക്കുന്നു. ഈ വിവരങ്ങൾ ഒരു കമ്പ്യൂട്ടർ ആൽഗൊരിതമോ ആരോഗ്യപ്രവർത്തകരോ വിശകലനം ചെയ്ത് മരണത്തിന് കാരണമായേക്കാവുന്ന കാര്യങ്ങൾ കണ്ടെത്തുന്നു.
മരണങ്ങൾ രേഖപ്പെടുത്തപ്പെടുത്താതെ പോകുന്ന സാഹചര്യങ്ങളിലാണ് വാചിക പോസ്റ്റ്മോർട്ടം നടത്താറ്. ലോകത്താകെ ഒരു വർഷം നടക്കുന്ന 60 ദശലക്ഷം മരണങ്ങലിൾ വലിയൊരു പങ്കും വൈദ്യസഹായം കിട്ടാതെയാണ് സംഭവിക്കുന്നത്. വാചിക പോസ്റ്റ്മോർട്ടം മുൻ കാലങ്ങളിൽ രേഖപ്പെടുത്തപ്പെടുത്തപ്പെടാതെ പോയ മരണകാരണങ്ങൾ കണ്ടെത്തി സാമൂഹ്യശാസ്ത്രജ്ഞർക്ക് രോഗമാതൃകകൾ കണ്ടെത്താനും പൊതുജനാരോഗ്യ നയങ്ങൾക്ക് രൂപം കൊടുക്കാനും സഹായിക്കുന്നു.
ഇന്ത്യയിൽ നടന്ന മില്ല്യൺ ഡെത്ത് സ്റ്റഡി യിലും ചൈനയിൽ ഗ്രാമ പ്രദേശങ്ങളിലെ മരണ കാരണങ്ങൾ രേഖപ്പെടുത്താനായുള്ള ദേശീയ പരിപാടിയിലും, ഗ്ലോബൽ ബേഡൻ ഓഫ് ഡിസീസ് സ്റ്റഡി 2010 ലും ആണ് വാചിക പോസ്റ്റ്മോർട്ടം ശ്രദ്ധേയമായ രീതിയിൽ ഉപയോഗിച്ചിട്ടുള്ളത്.